Zasedali odbornici u vlasotinačkoj Skupštini – Info Centar Juga\nOdbornička većina u Skupštini opštine Vlasotince usvojila je sinoć, posle jednoipočasovne diskusije, izveštaj o izvršenju budžeta za 2021. godinu za period od početka godine do kraja septembra u iznosu od 785.187.975 dinara ili 69,85 posto. Rukovodilac Odeljenja za budžet i finansije Saša Mihajlović objasnio je da se opštinska kasa puni i prazni različitom dinamikom, te da su neki od započetih projekata delom realizovani, odnosno nisu završeni, što trenutno stvara suficit.\nOdbornici opozicije Žarko Kostić i Dragan Jović, izneli su, između ostalog, mišljenje da su radovi u dvorištu opštinske zgrade skupo plaćeni i da su dugo trajali, a interesovao ih je i troškovnik na projektu čišćenja deponija. Objašnjenje vezano za dvorište dao je načelnik Opštinske uprave Marjan Stanković.\n„Dvorište je bilo neophodno da se uredi zbog toga što je atmosferska voda plavila podrumske prostorije u zgradi opštine u kojima se nalazi arhiva – dva puta ove godine. Radnik opštine, diplomirani građevinski inženjer, sa licencom, Miroslav Ranđelović napravio je projekat i raspisali smo javnu nabavku. Na nju je mogla da se javi svaka građevinska firma iz Srbije. Na portalu javnih nabavki svako može da ostvari uvid. A što se tiče roka, on ističe za tri nedelje, a završeno je 95 posto radova. Ostala je kapija sa hidraulikom i još neke sitnice“, rekao je Stanković.\nZamenik predsednika Vladimir Kocić rekao je da svako ko želi može da zatraži i dobije podatke, račune i fakture vezane za projekat čišćenja deponija.\n„Očistili smo predviđenih 35 deponija i još 20 preko toga. Samo što očistimo, stavimo table, neko baci smeće. Trebaće nam milijarde, a ne milioni da sve očistimo“, zaključio je Kocić.\nPredsednik opštine Bratislav Petrović zadržao se na pojašnjenju ekonomskih parametara u izvršenju budžeta.\n„Ja razumem vašu potrebu da predstavite da ništa ne valja, ali znam šta smo sve uradili. Ponavljaćemo to još, biće prilike u narednom periodu“, rekao je predsednik vlasotinačke opštine.\nNa sinoćnjoj sednici usvojene su i izmene i dopune odluke o komunalnim delatnostima, usklađene za Zakonom o komunalnim delatnostima i uredbom koja bliže definiše uslove za obavljanje ove vrste delatnosti.\n„Ovim izmenama ispravljeni su uočeni nedostaci usklađeni sa izmenama zakona i uvedene novine od kojih jedna podrazumeva ispitivanje mišljenja građana o kvalitetu pruženih usluga. Sve to će doprineti da poboljšamo usluge“, rekao je rukovodilac Odseka za urbanizam Marinko Đorđević.\nOdbornici su usvojili i odluku o organizaciji i funkcionisanju civilne zaštite na teritoriji opštine Vlasotince, što je detaljnije obrazložio načelnik Štaba za vanredne situacije Ivan Stanković, objašnjavajući da je reč o zakonskoj obavezi. On je podsetio na tradiciju civilne zaštite u svetu dugu više od 150 godina.\nŠef odborničke grupe SNS-a u Skupštini opštine Vlasotince Jovica Stanković podsetio je da je u nekadašnjoj fabrici „Vlasinka“ od 1600 radnika 400 bilo angažovano u civilnoj zaštiti, ističući značaj ovog vida spasavanja u vanrednim situacijama.\nSkupštinska većina usvojila je i Program otuđenja građevinskog zemljišta u javnoj svojini, odluke o izmeni i dopuni odluke o opštinskim administrativnim taksama, o visini stope poreza na imovinu i odluku o prosečnoj ceni kvadratnog metra odgovarajućih nepokretnosti. Usvojeni su i predlog odluke o naknadama za korišćenje javnih površina na teritoriji opštine Vlasotince za 2022. godinu, odluka o lokalnim komunalnim taksama kao i rešenja o razrešenju i imenovanju članova Komisije za rodnu ravnopravnost i članova školskih odbora u Gimnaziji i Tehničkoj školi i osnovnim školama „8, oktobar“, „Siniša Janić“ i „Sveti Sava“ u Gložanu.


Pomoć privredi: Dom naroda podržao “antikorona zakon” Vlade FBiH – Biznis.ba\nNaslovnaBiHPomoć privredi: Dom naroda podržao “antikorona zakon” Vlade FBiH\nPomoć privredi: Dom naroda podržao “antikorona zakon” Vlade FBiH\nobjavljeno 04. maj 2020. u 13:58\nVećinom glasova Doma naroda FBiH usvojen je Korona-zakon koji je predložila Vlada FBiH. Za je glasao 31 delegat, protiv je bilo 16, a suzdržan je bio jedan jedan delegat.\nNakon pojedinačnog izjašnjavanja zaključeno je da je ipak 32 delegat glasao “Za” Korona-zakon, što je dovoljno da bi ovaj zakon prošao parlamentarnu proceduru.\nPrethodno je okončana rasprava o Korona-zakonu koji je predložila Vlada FBiH.\nFederalni premijer Fadil Novalić izjavio je ranije ‘korona zakon’ treba biti usvojen na današnjoj vanrednoj sjednici Doma naroda Parlamenta FBiH kako bi se Vlada mogla baviti novim mjerama koje će uslijediti.\nBudući da su neki delegati tokom rasprave izrazili uglavnom nezadovoljstvo zakonskim rješenjima poručio im je da „ne postoji izgrađena teorija da se na adekvatan način odgovori ekonomskih posljedicama koje donosi pandemija“, te da je ‘korona zakon’ samo prvi korak u rješavanju novonastalih problema.\nSubvencioniranje doprinosa za svakog zaposlenog vršit će se na način da se za penziono – invalidsko osiguranje usmjerava 135,70 KM, za zdravstveno osiguranje 97,35 KM i za nezaposlenost 11,80 KM, i to ukoliko u mjesecu za koji se vrši obračun plaće imaju pad ostvarenog prometa 20 posto i više u odnosu na ostvareni prosječni promet u januaru i februaru 2020. godine.


RTCG - Radio Televizija Crne Gore - Nacionalni javni servis :: Ekonomija :: Kotor i Novi rade na privlačenju investicija\n06. 12. 2019. 12:39 >> 12:39 0\nKotor i Novi rade na privlačenju investicija\nOpština Herceg Novi pripremila je "Mapu investicija" koja pokazuje riješenost lokalne samouprave da dodatno valorizuje ne samo priobalni dio opštine, već i zaleđe dok Opština Kotor radi na uređenju ambijenta za poslovanje.\nDelegacija Privredne komore Crne Gore posjetila je opštine Herceg Novi i Kotor i sa njihovim čelnicima razgovarala o mogućnostima unapređenja ambijenta za poslovanje.\nOpština Herceg Novi pripremila je "Mapu investicija" koja, kao navode iz PKCG, pokazuje riješenost lokalne samouprave da dodatno valorizuje ne samo priobalni dio opštine, već i zaleđe.\n"Lokalna samouprava se trudi da ekspeditivno rješava zahtjeve privrede i u najkraćem roku izdaje dozvole za rad", kazao je predsjednik opštine Stevan Katić na sastanku sa delegacijom Komore.\nPredsjednik PKCG Vlastimir Golubović predstavljajući aktivnosti Komore na kreiranju poslovnog ambijenta kazao je da je ta ova asocijacija u 2019. godini razmotrila više od 50 propisa.\n"Nijedan propis koji utiče na poslovanje ne može biti usvojen ukoliko privreda, preko Komore, o njemu nije dala mišljenje", rekao je Golubović.\nKotor intenzivno uređuje ambijent za oslovanje\n"Radićemo na suzbijanju svih biznis barijera i biti istinski servis privrednicima Kotora. Opština Kotor ima u planu da bude dio procesa sertifikacije po BFC standardu, koji stiču lokalne samouprave sa povoljnim ambijentom za poslovanje", naveo je Aprcović.\nGolubović je ukazao na značajnu ulogu te institucije u kreiranju povoljnog ambijenta za poslovanje privrednih subjekata.\n"Privreda insistira na proširenju poreske osnovice i smanjenju opterećenja za poslovanje preduzeća na lokalnom i državnom nivou. Zajedničkom borbom protiv sive ekonomije možemo doprinijeti tom cilju, a time i većim prihodima za opštine i državu", istakao je Golubović.\nPrivredni subjekti sa teritorije opštine Kotor u 2018. godini iskazali su ukupan prihod od 267,9 miliona eura, što je za 2,3% više u odnosu na prethodnu godinu, uz dobit od 19 miliona eura.


Tišina u Bakingemskoj palati nakon intervjua | Red Portal\nIzvor: Reuters, Foto: Tanjug AP/AP\nIntervju još uvek trese celu Veliku Britaniju\nNiko se od kraljevske porodice u Velikoj Britaniji još uvek nije obratio nakon intervjua Megan Markl i princa Harija gde je otkriveno da u okviru kraljevske porodice postoji ukorenjen rasizam, a koji je ispoljen u trenutku kada su pojedini članovi bili zabrinuti zbog boje kože još uvek nerođenog deteta princa Harija i njegove žene Megan.\nKraljevska porodica je očigledno izabrala da se u ovom trenutku ne izjašnjava, bar ne dok traje prava bura na celom Zapadu, a pogotovo u Velikoj Britaniji zbog ovog intervjua, u kom je Hari rekao da ga je njegov otac i akutelni naslednik trona princ Čarls izneverio.\nDejli Miror je intervju opisao kao najveću krizu za kraljevsku porodicu u poslednjih 85 godina, Dejli Mejl na svojoj naslovnoj strani pita "Šta su uradili?", dok je kolumnista Sana Trevor Kavanah postavio pitanje da li intervju znači kraj za kraljevsku porodicu.\nBritanski Tajm je možda i najopsežniji, pa navodi da je ovo izuzetno snažan udarac na kraljevsku porodicu zato što teško može da postoji nešto što bi ih odbranilo. Ono što je održavalo postojanje britanske monarhije kroz vekove bila je "njena mogućnost da se prilagodi potrebama vremena i da je to potrebno da uradi opet".\nIzvor na koji se poziva agencija Rojters, navodi da kraljica Elizabeta želi da prođe malo vremena pre nego što kraljevska porodica izađe sa saopštenjem.\nMegan je govorila i o suicidnim mislima nakon udaje za Harija, kao i o tome da njihovom sinu Arčiju nije data titula princa zato što je postojao problem u okviru kraljevske porodice zbog toga koliko je bila tamna njegova koža kada se rodio.\nHari je nakon intervjua rekao Opri Vinfri da nije kraljica Elizabeta ta koja treba da bude optužena za rasizam.


Walmart širi svoju mrežu dostavljanja robe putem dronova | PC Press\nWalmart širi svoju mrežu dostavljanja robe putem dronova\nWalmart je u utorak objavio da planira da proširi broj prodavnica koje nude pakete koje se isporučuju dronom; do kraja godine, nada se da će leteti i isporučivati sa 34 lokacije širom Arizone, Arkanzasa, Floride, Teksasa, Jute i Virdžinije. Kompanija kaže da će proširenje omogućiti pristup usluzi do 4 miliona domaćinstava, što je značajno povećanje. Kada je kompanija pokrenula program u novembru 2021. godine, bio je dostupan samo u jednom gradu u Arkanzasu.\nMnogo prednosti, ali i određena ograničenja dronova\nWalmart kaže da će kupci koji žive u blizini prodavnica sa dronom moći da naruče predmete ukupne težine manje od 4.5 kg, između 8 ujutro i 20h uveče. Isporuke, koje koštaju 3,99 dolara, vrše se putem drona kojim upravlja kompanija DroneUp, koja ima partnerstvo sa Walmartom. Radnici na lokaciji Walmarta primaju porudžbinu, pakuju je u kutiju, a zatim pričvršćuju kutiju za dron. Zatim, pilot leti dronom do kupca, i on se spušta na njihov prednji travnjak koristeći nešto što izgleda kao džinovska kandža.\nZvuči kao da Walmart ne pokušava samo da proširi uticaj programa – kompanija takođe želi da poveća broj paketa koje isporučuje putem dronova. U svom saopštenju za štampu, kompanija kaže da je izvršila stotine isporuka u roku od nekoliko meseci. Sa proširenjem, kaže se da će imati mogućnost da izvrši više od milion isporuka dronova godišnje.\nPročitajte i: Walmart i Roku se udružuju u reklamnim kampanjama za TV\nU svom saopštenju za štampu, kompanija je rekla da misli da će ljudi koristiti uslugu za hitne artikle. Sa ovim planiranim proširenjem, Walmart bi mogao da preuzme vođstvo kada je u pitanju komercijalna isporuka dronovima u SAD. Zatim, naravno, tu je Amazon, koji već dugi niz godina radi na svojoj usluzi isporuke dronom. Nekoliko nedavnih izveštaja, međutim, čini da se čini da se kompanija bori da pokrene svoj program, uprkos demonstracionoj isporuci 2016. u Velikoj Britaniji, Amazon trenutno ne isporučuje pakete dronom i nije jasno da li će i kada to početi.\nAmazon, međutim, pokušava da igra sasvim drugačiju igru. Želi da njegove isporuke dronom budu autonomne, što znači da neće biti ljudskih pilota. Walmart i DroneUp sistem, ipak rade sa pravim pilotima koji će upravljati dronovima, što može biti i veliki garant da dronovi neće prost padati sa neba ako zakažu u radu.\nMeđutim, ipak postoje neka ograničenja za Walmart. Trenutno je zakonski obavezna da dronovi imaju liniju vidljivosti dok lete, što znači da mora da ima kontrolne tornjeve na parkiralištima svojih prodavnica kako bi ponudio uslugu dronova. Ovo ograničenje takođe znači da se isporuke moraju odvijati u radijusu od oko 2.5 kilometara od prodavnice. I, naravno, DroneUp mora da angažuje više operatera kako više ljudi koristi uslugu. Videćemo kako će se sve odigrati u praksi.\n← Zoom čet poruke mogu da zaraze telefone, PC i Mac računare\nSledeći iPhone bi mogao da ima Always On Display →


Bron: Mercedes još nije rešio problem s gumama\nDirektor ekipe Mercedes Ros Bron rekao je da taj tim još nije rešio problem s gumama, uprkos pobedi Luisa Hamiltona u trci Formule 1 za Veliku nagradu Mađarske.\nBritanac se prvom pobedom u sezoni popeo na četvrto mesto u generalnom plasmanu svetskog šampionata, dok je Mercedes u šampionatu konstruktora preuzeo drugo mesto od Ferarija.\nTermička degradacija pneumatika bila je veliki problem za Mercedes, ali nakon uvođenja izmenjenih Pirelijevih guma na trci u Mađarskoj, ekipa ni na temperaturi staze od preko 35 stepeni nije imala poteškoća.\n"Dobili smo tri seta guma ove godine, one sa kojima smo počeli sezonu, one koje smo koristili u Nirburgringu i one koje smo koristili u Mađarskoj. Morate da pratite situaciju, ali iskreno, još ne znam da li nam ove gume više ili manje odgovaraju od drugih", rekao je Bron.\n"To je svakako promenilo poredak, jer su se neke ekipe, kojima je išlo veoma dobro, kao što je Fors Indija, mučile sa tim gumama. Sigurno je da će se sve uklopiti, ali očigledno je da su drugačije. Tek na trci u Silverstonu smo počeli da shvatamo kako rade originalne gume, ali smo ponovo morali da ih menjamo", dodao je on.\nBron je rekao da niko ne može da garantuje da će Mercedes biti uspešan na trci za Veliku nagradu Belgije, za dve nedelje.\n"U Mađarskoj smo uspeli, ali to ne znači da će tako biti u Belgiji, pošto je svaka situacija različita", rekao je on.


Sijarto: Zapadne kolege u EU su dvolične - Novinar.rs\nHelsinki — Šef mađarske diplomatije Peter Sijarto je na zasedanju ministara EU u Helsinkiju izjavio da se Budimpešta zalaže za “brzo proširivanje EU” .\n“Ali iskreno, vrlo iskreno”, predočio je mađarski ministar, “moje iskustvo govori da neki od mojih kolega na zapadu Evropske unije samo govore o proširivanju, ali kad se dođe do odlučivanja oni su obično protiv”.\nSijarto je naglasio da je to “pošteno govoreći dvoličnost” i rekao da to Mađarsku veoma brine, jer je ona u susedstvu sa Zapadnim Balkanom i znatno više je svesna “važnosti uključivanja zapadnobalkanskih zemalja u članstvo EU”.\n“Mi veoma žalimo zbog toga što su naši zapadni partneri dvolični prema proširivanju”, zaključio je šef mađarske diplomatije.\nEvropski komesar Johanes Han je uoči razgovora ministara inostranih poslova EU i Zapadnog Balkana podvukao da je “rešenje, odnosno povoljan rezultat ishod dijaloga Srbije i Kosova, skoro presudan za evropsku perspektivu celog regiona”.\nHan je ponovo istakao stav EU da je zato “bitno da se povuku carine (Prištine na robu iz Srbije), jer je to protivno duhu Unije…jer je u pitanju jedinstveno tržište”.\nEvropski komesar je primetio i da Srbija mora da obustavi napore za povlačenje priznanja Kosova, uz ocenu da “obe strane treba da učine korake jedni ka drugima i može se naći rešenje koje nije nemoguće”.\nOn je ocenio da će posle izbora na Kosovu “situacija biti jasnija” i dodao da se nada da će s novim osobljem u EU moći da se krene u završnu fazu pregovora.\nNa pitanje novinara kako gleda na nameru Srbije da “potpiše trgovinski sporazum sa proruskim blokom”, Peka Haavisto, šef diplomatije Finske, predsedavajuće EU, je uzvratio da “svaka zemlja na Zapadnom Balkanu ima svoju specifičnu situaciju” i rekao da Finska smatra da je “najvažnije da se proces proširivanja nastavi”.\nFinski ministar je istakao da bi zato bilo dobro da se sagleda i pitanje davanja datuma početka pregovora o članstvu sa Skopljem i Tiranom, napomenuvši da je “Severna Makedonija učinila mnogo napora da izdejstvuje početak pregovora”.\n“Mada mi danas svi govorimo o Bregzitu i”, primetio je Haavisto, “vrlo je lako zaboraviti zapadnobalkanske zemlje koje žele da postanu članice Evropske unije”.\nSlovački ministar Miroslav Lajčak je bio mišljenja da kad je reč o potpisivanju Sporazuma o slobodnoj trgovini sa Evroazijskom unijom, Srbija mora da se opredeli.\n“Ako ste ozbiljno opredeljeni za Evropu (EU), onda treba da sledite politička opredeljenja koja vas tome i vode, a ovaj potez nije jedan od tih”, smatra Lačak.\nPosted in POLITIKATagged #EU #EVROPSKA UNIJA #MAĐARSKA #PETER PIJARTO #PROŠIRENJE\nAP: Srbija započela pregovore o prijemu u EU 2014. ali je postigla mali napredak\nAP: Srbija započela pregovore o prijemu u EU 2014.ali je postigla mali napredak Ministri spoljnih poslova Evropske unije su danas „pozvali Srbiju da ne skrene s puta ka članstvu u […]


UGROŽENO VIŠE OD 40.000 KOMPANIJA I 184.000 RADNIH MESTA Korona nanela veliku štetu italijanskom turizmu\nKriza sa korona virusom u Italiji ugrožava opstanak više od 40.000 kompanija i oko 184.000 radnih mesta u turizmu, pokazalo je istraživanje agencije Demoskopika.\nVeć u prvom tromesečju ove godine broj kompanija koje posluju opao je za 7.000, što je, kako je navedeno, najgori bilans u turizmu u poslednjih 25 godina. Dodaje se da bi zbog blokade usled virusa kovid-19 u Italiji svaki deseti radnik u turizmu mogao da izgubi radno mesto.\nItalija je prva evropska država koja je početkom marta uvela drastične mere karantina na celoj teritoriji, a nakon dva meseca od 4. maja je počelo popuštanje restriktivnih mera.\nOd posledica virusa kovid-19 u Italiji je umrlo više od 29.000 ljudi, oporavljenih je oko 93.000, a aktivnih slučajeva više od 91.000.


MILAN VUJIĆ: Odmeravanje snaga | Autonomija\n"Za koga će lekcija iz ovog ciklusa biti vlasti vredna, ostaje nam da vidimo"\nOpozicija i Aleksandar Vučić odmerili su snage prebrojavanjem. U subotu, 13. aprila, održan je skup opozicije, a onda samo šest dana kasnije, 19. aprila, održan je miting “Budućnost Srbije”.\nOva dva događaja stavila su tačku na ciklus paralelnih protesta nezadovoljnih građana i mitinga Aleksandra Vučić.\nNi u jednom demokratskom društvu vlast ne organizuje mitinge ukoliko nije u jeku izborna kampanja. Aleksandar Vučić je organizovanjem kampanje „Budućnost Srbije“ ušao u vaninstitucionalnu borbu i odmeravanje snaga sa opozicijom, što je potpuno apsurdno. Tu nije kraj problemu. Način na koji su organizovani mitinzi Aleksandra Vučića poraz su svih moralnih i demokratskih principa. Primoravanje ucenjenih, uplašenih i izmanipulisanih građana da dođu na mitinge je ništa drugo no poraz jedne države i jednog naroda. Sve ovo Vučić je uradio sa jednim ciljem, a to je da prebrojavanjem pokaže da on ima suštinsku podršku građana Srbije i da time utemelji svoju moć. Kao što ni izbori 2017. godine nisu bili fer i pošteni, tako nije ni ovo prebrojavanje na ulicama Beograda. Osim toga, za realizaciju kampanje “Budućnost Srbije” potrebna su ogromna finansijska sredstva. Bez obzira što vlast ne daje odgovor na pitanja odakle se crpi sav taj novac, jasno da je to novac opljačkan od građana Srbije.\nVučić je ovom kampanjom uspeo da homogenizuje svoje biračko telo i pokazao da je njegova moć mobilisanja građana zaista velika.\nNovi zahtevi i nov početak\nDok kampanja Aleksandra Vučića nema ni jedno zdravorazumsko objašnjenje, protesti “1 od 5 miliona” su potpuno legitimni. Legitimitet protestima daje to što je predsednik Srbije uzurpirao sve institucije i to što svakodnevno krši svoja ustavna ovlašćenja, te su ulice postale jedini način suprostavljanja njegovom režimu.\nZahtevi protesta “1 od 5 miliona” nisu ispunjeni, svi protesti proteklih meseci nisu imali nikakve rezultate, osim novih i realnih zahteva.\nOvih nekoliko meseci bez ideja i realnih zahteva bi mogli negativno da se odraze na borbu protiv režima Aleksandra Vučića u budućnosti. Dok su neki opozicioni lideri najavljivali tzv. dan “D” 13. aprila, drugi su obećavali miran protest, kakav je na kraju i bio. Veliki broj građana se nije pojavio na tom skupu u strahu od incidenata, neki su očekivali zaista dan “D” pa su kućama otišli razočarani i naravno postoje oni koji su sasvim zadovoljni kako se završio protest 13. aprila. Tog dana se zaista okupio veliki broj građana, ali greška je bila to što se u nedeljama pre 13. aprila stvorila amosfera kao da će te subote doći do nekih velikih promena, do kojih naravno nije došlo. Opozicija je tog dana konačno postavila realne zahteve, one koje je trebalo da postavi na samom početku. Zahtevi za definisanje fer i poštenih izbornih uslova, izbor novog sastava Regulatornog tela za elektronske medije (REM) i izbor tehničkog i uređivačkog tima Radio-televizije Srbije i Radio-televizije Vojvodine su svakako mnogo realniji od zahteva za podnošenje ostavki. Kako zahtevi podrazumevaju i izmene zakona, neophodno je da se diskusija o svemu tome obavlja u parlamentu. Za sada je potpuno nejasno da li i kako se planira ispunjenje tih zahteva. Ukoliko vlast ne pristane na ispunjenje novih zahteva, lideri opozicije najavili su da će pozvati građane na sve nenasilne oblike građanske neposlušnosti. Nedelju dana kasnije zahtevi nisu ispunjeni, a juče 20. aprila ipak je održana samo još jedna šetnja.\nAleksandar Vučić je odmeravanjem snaga sa opozicijom pokazao je da je spreman na sve kako bi zadržao moć. Svaki postupak koji predsednik čini kako bi zadržao moć kosi se sa svim principima na kojima počiva jedno normalno, demokratsko društvo. Tim postupcima on iznova daje nove povode za nastavljanje potesta. S druge strane, bez obzira na to što protesti suštinski nisu doneli nikakve rezultate do sada, oni su zaista imali veliki značaj i atmosfera na političkoj sceni u Srbiji je sada znatno drugačija. Protesti su u jednom momentu krenuli nizlaznom putanjom zbog nepromišljenih postupaka opozicije. Rezultat toga je da je veliki broj građana odustao od borbe protiv uzurpatora, ali njihovo nezadovoljstvo i želja za promenama i dalje postoji.\nZa koga će lekcija iz ovog ciklusa biti vlasti vredna, ostaje nam da vidimo.\n(autor je prvi govornik student na prvom građanskom protestu u Novom Sadu)


Korona virus se raširio na najmanje 210 zemalja sveta i teritorija i dva međunarodna kruzera, pokazuju podaci "Worldometers".\nOd aktivnih slučajeva čak 96 odsto su oni sa blažim simptomima, dok je preostalih četiri odsto u teškom ili kritičnom stanju.\nU SAD je zaraženo 792.938 ljudi, a zabeleženo je 42.518 smrtnih slučajeva. Španija je na drugom mestu sa 204.178 inficiranih, a u toj zemlji preminule su 21.282 osobe. Italija ima 181.228 slučajeva COVID-19 i 24.114 preminulih od korona virusa.\nU Francuskoj su korona virusom zaražene 155.383 osobe, a preminulo je 20.265 ljudi, dok je u Nemačkoj 147.103 inficiranih, ali je zabeleženo manje smrtnih slučajeva - 4.862.\nVelika Britanija ima 124.743 zaražena i 20.265 smrtnih slučajeva, dok je u Turskoj zabeleženo 90.980 zaraženih i 2.140 smrtnih slučajeva.\nPrema najnovijim informacijama, u Srbiji je prisustvo korona virusa potvrđeno kod još 260 osoba, ukupno 6.890. Na žalost, od poslednjeg izveštaja preminulo je još pet ljudi što crni bilans dovodi na 130.\nNa respiratorima se trenutno nalazi 101 osoba, a izlečeno je 977 ljudi.\n- Imamo danas 260 zaraženih na 3.543 testiranih, to je između 7,5 i 8 odsto. Svi koji imaju simptome, 92 odsto njih nisu imali kovid, tu je ogroman broj onih koji nemaju nikakve simptome ili su blagi. Sada imamo 101 osobu na respiratoru, a imali smo nekad 147. Vidi se popuštanje, to najbolje osećaju kliničari na Intenzivnoj nezi - optimistički je rekao dr Predrag Kon.\nGovoreći na konferenciji za novinare doktor Kon je rekao da je mala nada da će virus nestati tokom leta.\n- Pandemija nije u zalasku, nego jasno pokazuje svoj nastavak i veliko je pitanje koliko će kasnije tokom godine biti potencijal virusa - rekao je Kon, komentarišući izjavu lidera Svetske zdravstvene organizacije da je "najteže tek pred nama".\nMeđunrodne vladine i nevladine organizacije i agencije Ujedinjenih nacija, koje rade na iskorenjivanju uzroka ekstremne gladi, upozorile su danas da pandemija virusa Covid-19 preti da izazove krizu s hranom u najugroženijim zemljama.\nSvakodnevni život širom sveta dramatično se menja jer zemlje i lokalne samouprave koriste različite metode za suzbijanje širenja korona virusa, istovremeno omogućavajući društvu da nastavi da funkcioniše u nekom obliku.\nŽena koja je otkrila koronu\nAmerički predsednik Donald Tramp izjavio je danas da će kroz izvršnu uredbu privremeno suspendovati svu imigraciju u Sjedinjene Države, kao odgovor na pandemiju i zaštitu radnih mesta.\nU Italiji, prvi put od početka pandemije koronavirusa, opada broj zaraženih, a u Napulju juče nije bilo ni zaraženih ni umrlih - “spremni smo za fazu 2, to jest otvaranje”, pišu lokalni mediji.\nOvogodišnji Oktoberfest, čuveni festival piva, otkazan je zbog pandemije.\nČile namerava da postane prva zemlja koja ce izdati "svetski pasoš" ljudima koji su nakon oporavka od korona virusa stekli imunitiet, a zahvaljujići tom važnom dokumentu za njih neće postojati nikakva ograničenja u kretanju.\nŠvedski virusolog Johan Giseke tvrdi da se 600.000 stanovnika Stokholma do sada zarazilo virusom Kovid-19, kao i da 99 odsto zaraženih nije svesno da ima virus. On je rekao za švedsku SVT televiziju da većina zaraženih to nije ni primetila, ali i da je bilo nekih koji su imali lakše simptome i nekih koji su bili teško bolesni i umrli su.\nPredsednik Klaus Johanis izjavio je danas da bi Rumunija posle 15. maja mogla preći u fazu u kojoj će biti ublažena ograničenja, pod uslovom da se smanji broj novih infekcija i smrtnih slučajeva.\nIrak je danas ublažio restriktivne mere uvedene radi zaustavljanja širenja korona virusa tako što je dozvolio nekim preduzećima da ponovo počnu da rade i smanjio višemesečni policijski čas, saopštila je vlada. Mere su donete pred mesec ramazana, koji će ove godine ipak biti proslavljen u drugačijim uslovima jer će nove mere omogućiti slobodu kretanja unutar glavnog grada Bagdada samo između 06:00 časova ujutru i 19:00 časova uveče uz održavanje potpunog policijskog sata tokom petka i subote.\nPandemija počinje da se približava vrhuncu u Turskoj, izjavio je turski predsednik Redžep Tajip Erdogan. On je rekao da je cilj Turske da se vrati normalnom životu nakon ramazana.\nU Nemačkoj je za poslednja 24 sata broj obolelih od korona virusa porastao za 1.775, što je neznatan rast zaraženih nakon dva dana pada.\nU Sloveniji je u poslednja 24 sata potvrđeno devet novih slučajeva, što je najmanji broj od 24. marta.\nPrema najnovijim informacijama u Crnoj Gori je potvrđen jedan novi slučaj zaraze korona virusom i sada ih je ukupno 313.\nInfekcija novim korona virusom ima inkubacioni period između 1 i 14 dana. Studija objavljena u “Žurnalu Američkog medicinskog udruženja” otkrila je novi dokaz da se virus može širiti asimptomatično. Stručnjaci su procenili da svaka zaražena osoba tokom epidemije u proseku inficira još dve do tri osobe.\nKOŽA IM JE BILA POTPUNO CRNA Lekari iz Vuhana su bili na samrti, a kada su povratili svest ostali su U ŠOKU (FOTO)\nPORAST NASILJA U Indiji sve više slučajeva zlostavljanja lekara i medicinskih sestara\nKORONA MENJA TRADICIJU Kraljica Elizabeta slavi 94. rođendan BEZ JAVNIH SKUPOVA, otkazana parada uz topovske salve\nMinistarstvo zdravlja otvorilo je još 10 dodatnih dodatnih brojeva, a preko istog linka možete da dođete i do brojeva telefona svih domova zdravlja širom Srbije.\nDNEVNI KORONA RADAR Polovina novoobolelih u Rusiji bez simptoma, od virusa u svetu UMRLO VIŠE OD 200.000 LJUDI\nDNEVNI KORONA RADAR Maske obavezne u sve više zemalja, Hrvatska popušta mere u tri faze, Grčka PRODUŽILA BLOKADU\nDNEVNI KORONA RADAR U Americi više od 50.000 žrtava, u Srbiji najavljeno novo popuštanje mera, Tramp ŠOKIRAO DOKTORE\nDNEVNI KORONA RADAR Vanredno stanje u SAD, Španiji i Bugarskoj, CRNI DAN U ITALIJI sa 250 mrtvih za 24 sata


02.06.2017. 06:39 > 08:13\n"Amerika na prvom mestu" je ono što je Donald Tramp obećao, a s obzirom na najavljeno povlačenje SAD iz Pariskog klimatskog sporazuma i njegovo svađanje sa drugim liderima NATO prošle nedelje, čini se da će to i ostvariti.\nDonald Tramp je žestoko naljutio saveznike SAD\nNjegove političke pristalice će svakako čestitati Trampu na ovim potezima, ali njegovi protivnici će ga još više kritikovati.\nOn je izazvao bes u Evropi i prve reakcije ukazuju na otpor prema njegovoj globalnoj ulozi koji će imati velike i dugotrajne posledice ne samo po imidž Amerike u ostatku sveta, već i po njegovu spoljnu politiku.\nMnogi stručnjaci, diplomate i bivši zvaničnici kažu da će evropski saveznici možda biti manje voljni ili manje sposobni da ispune mesto koje već decenijama ima Vašington na svetskoj sceni.\nDok je bio u Evropi, Tramp je držao lekcije svojim saveznicima, naljutio Nemačku, ponizio druge lidere NATO, odbio da prihvati suštinske obaveze članica NATO i iza leđa svima planirao izlazak SAD iz klimatskog sporazuma.\nTramp je rekao da je putovanje bilo veliki uspeh za Ameriku. Evropa ima drugačije mišljenje. Ona smatra da je on potvrdio svoje namere iz kampanje i da SAD odustaje od svoje uloge globalnog vođe.\nDerek Čolet, bivši sekretar ministarstva odbrane za međunarodnu bezbednost u administraciji Baraka Obame, rekao je da će se SAD naći u velikim problemima, ako Evropa zatreba Trampu.\n- Svojim ponašanjem Tramp je potrošio politički kapital koji je mogao da koristi ukoliko bi trebalo da upita evropske lidere da donesu teške odluke u našu korist. On im ne daje nikakve podsticaje za saradnju, već obrnuto, podstiče ih da ne sarađuju sa njim - rekao je on.\nČolet kaže da je za Evropljane i bolje da ne sarađuju sa Trampom, jer je on "politički toksičan".\nPostoje ograničenja oko toga koliko se SAD i Evropa mogu udaljiti jedna od druge. Kao najveća svetska ekonomija, SAD je veliko tržište za evrospke proizvode, a američka vojska je od neverovatnog značaja za evropsku bezbednost.\nTramp je rekao da želi da druge nacije učine više povodom globalnih izazova kao što je severnokorejska pretnja nuklearnim oružjem, i želi da stvori koaliciju koja će se boriti prtiv nje.\nTrampova administracija želi i da se druge zemlje više uključe u borbu protiv Islamske države. Na oba fronta Evropa bi trebalo da mu bude ključni saigrač. SAD se takođe oslanjaju na evropske obaveštajne službe i vojske. U zapadnoj Africi, na primer, Evropa ima mnogo više prisustva, u tamošnjim državama se protiv terorističkih grupa bori Francuska.\nPolitički analitičari upozoravaju da će zbog Trampovih poteza, druge države imati manje poverenja u SAD, ko god da bude na njenom čelu.


Ministar fudbalerima: Vi ste gomila beskorisnih gubitnika!\nFudbalska reprezentacija Južne Afrike\nJEZIVA TRAGEDIJA POTRESLA SVET FUDBALA Krenuo da potpiše ugovor - POGINUO u užasnoj nesreći. Njegova žena bila za volanom, lekari joj se BORE za život\nMeksikanci će se boriti za trofej, čuveni Francuz POGURAO Tigres do finala Svetskog klupskog prvenstva\nJOŠ SE TRESE! Dan kada se cela država hvatala za glavu jer MIJATOVIĆ POGODIO PREČKU, mnogima je to i dalje najveća sportska trauma! /VIDEO/\nNOVA ERA Jusein Bolt je započeo fudbalsku karijeru! /FOTO/\nNajbrži čovek svih vremena Jusein Bolt, od ovog petka je i zvanično počeo fudbalsku karijeru.\nKapelo dozvolio Englezima pivo\nSelektor Engleske Fabio Kapelo dozvolio je svojim igračima dap red meč sa Slovenijom piju pivo.\nMatić: Hvala navijačima, ali hvala i Bogu na kiši\nNemanja Matić je još jednom sjajno predvodio vezni red naše fudbalske reprezentacije, ovoga puta u pobedi nad Moldavijom (3:0) u mundijalskim kvalifikacijama, a posle meča je istekao da je i te kako zahvalam publici koja je bodrila "orlove" po snažnom beogradskom pljusku.\nNajprljavija fudbalska utakmica za epilog je imala pomalo neverovatnih 36 isključenja.\nPočela istraga o nameštanju utakmica uoči SP 2010.\nEtički komitet Svetske fudbalske federacije (FiFa) počeo je istragu povodom navoda o nameštanju prijateljskih utakmica odigranih uoči Svetskog prvenstva 2010. godine, pošto domaćin tog takmičenja Južna Afrika to još nije uradila.\nSmrt Dijega Maradone sigurno je jedan od događaja koji je obeležio 2020. godinu, a sve više dokaza upućuje na to da se ona mogla izbeći.\nAko ga Rusi otpuste: Kapelu odšteta 25 miliona dolara\nUkoliko Fudbalska federacija Rusije odluči da, zbog neuspeha na Svetskom prvenstvu u Brazilu, raskine ugovor sa selektorom nacionalnog tima Fabiom Kapelom, moraće da mu plati odštetu od 25 miliona dolara.\nJezive slike koje su UZNEMIRILE planetu i RAZBESNELE Francuze! Posle brutalnog terora koji su preživeli u svom domu ovako izgledaju Bernard Tapi i njegova supruga\nPotresne, uznemirujuće fotografije Bernanda Tapija (78) i njegove supruge Dominik (70) zaprepastile su svet posle terora koji su preživeli od strane provalnika u svom domu.\nFudbaleri Francuske osvojili Svetsko prvenstvo za mlade\nMlada fudbalska reprezentacija Francuske osvojila je titulu svetskog prvaka, pošto je u finalu šampionata u Istanbulu, posle penala, savladala Urugvaj sa 4:1.\nSKANDAL Ademu Ljajiću zabranjen ulazak u Indoneziju\nNašem fudbalskom reprezentativcu Ademu Ljajiću zabranjen je ulazak u Indoneziju, pa se sa četvoricom saigrača iz Rome vratio u Rim sa pripremne turneje.\nAnesteziolog oslobođen optužbi da je odgovoran za smrt MALE ANJE GRAHOVAC!


Tanjug 21. maja 2019. 22:25\nMOSKVA – Ruski predsednik Vladimir Putin razgovarao je večeras sa nemačkom kancelarkom Angelom Merkel i francuskim predsednikom Emanuelom Makronom o krizi u Ukrajini, Iranu, Siriji, parlamentarnoj skupštini Saveta Evrope (Pace), SB UN.\nPutin je u telefonskom razgovoru sa merkel i makronom rekao da je bio zbunjen odbijanjem određenih zemalja da na sednici Saveta bezbednosti UN diskutuju o ukrajinskom zakonu o jeziku koji krši ukrajinski jezik, sporauzum iz Minska i međunarodnu obavezu Kijeva da štiti jezike nacionalnih manjina, prenosi Tas s.\nOn im je skrenuo pažnju da je zakon koji je nedavno usvojila ukrajinska vlada diskriminatorski.\nPutin, Merkel i makron razgovarali su i rešavanju situacije sa ruskom delegacijom koja nema pravo glasa u Parlamentarnoj skupštini saveta Evrope (PACE), i tom prilikom Putin je izrazio nadu da će, budući da je Francuska preuzela predsedavanje tom organizacijom, prava ruske delegacije biti obnovljena.\nTroje državnika je razgovaralo i o situaciji u Siriji, pre svega o kršenju primirja u Idlibu, a Putin ih je informisao o zajedničkim naporima Rusije i Turske da stabilizuju situaciju na severozapadu te zemlje, zaštite civile i neutralizuju pretnje terorista.\nJedna od tema razgovora bila je i situacija u Ukrajini nakon izbora Zelenskog za predsednika.\n„Razgovarali su o situaciji u Ukrajini, obzirom na propalu politiku\nadministracije Petra Porošenka i promenu državnog rukovodstva u Ukrajini“, navodi se u saopštenju.\nOni su se složili i da treba očuvati nuklearni sporazum, ocenivši da je on ključni faktor za ožčuvanje međunarodne stabilnosti i bezbednosti.


Tadić: Neoprostivo bi bilo zaboraviti Balkan | Politika | DW | 27.03.2010\nTadić: Neoprostivo bi bilo zaboraviti Balkan\nOd brzih integracija u EU koristi će imati građani Zapadnog Balkana, ali i zemlje EU, smatra predsednik Srbije Boris Tadić. Srbija će insistirati na reformama, dovršetku saradnje sa Hagom i saradnji u regionu.\nTadić i Milan Roćen, ministar spoljnih poslova CG, na Forumu\nGlavna poruka predsednika Srbije jeste da bi bila neoprostiva i nepopravljiva greška, kao i velika odgovornost za sve političare, kada se ne bi insistiralo na evropskom putu Zapadnog Balkana. „Vizija Zapadnog Balkana koji nije celovito integrisan u EU nije dobra. To ne bi bio prostor političke stabilnosti u dugoročnom periodu“, istakao je predsednik Srbije koji učestvuje na Briselskom forumu.\nOn je istakao i da zemlje Zapadnog Balkana na svom putu evrointegracija ne traže nikakve povlastice, već samo da se da se definisani kriterijumi ispoštuju – i kada je u pitanju Srbija, ali i sve ostale zemlje Zapadnog Balkana.\n„Neke zemlje EU nikada neće priznati Kosovo“\nTadić se, na marginama foruma, sastao i sa predsednikom Saveta EU, Hermanom van Rompejom. Razgovaralo se o perspektivi Srbije da postane članica, kao i o mogućnostima da se taj proces ubrza. Jedna od tema bili su i načini na koje Srbija vidi moguće rešenje problema Kosova.\nPredsednik Srbije je naglasio da Srbija želi da bude konstruktivan partner EU u rešavanju praktičnih problema na Kosovu, ali i da nikada neće priznati nezavisnost Kosova: „U EU ima država koje su priznale Kosovo i onih koje to nisu niti će ikada to uraditi. To znači da je EU, po pitanju Kosova, statusno neutralna institucija što omogućava Srbiji da bude aktivna u rešavanju niza konkretnih pitanja kada je na dnevnom redu naša južna pokrajina“, rekao je Tadić.\nPredsednik Srbije je dodao da Srbija nema razloga da blokira učešće predstavnika kosovskih Albanaca u regionalnim institucijama, ali da insistira da to bude u skladu sa formulom UN i Rezolicijom 1244.\nDobri odnosi sa Josipovićem\nU razgovoru Borisa Tadića i Hermana van Rompeja bilo je reči i o regionalnoj saradnji na Zapadnom Balkanu, za koju predsednik Srbije smatra da je dobra. Srbija će nastaviti da bude konstruktivan partner, izjavio je Tadić. On je podvukao da je sa hrvatskim kolegom Ivom Josipovićem postigao „izuzetan nivo razumevanja“:\n„Duboko verujem u najbolje namere predsednika Hrvatske, koji je visoko poštovan političar i u regionu i u EU. Mi ćemo nastaviti naš posao, ne samo po pitanju bilateralne saradnje, već i regionalne jer Srbija i Hrvatska mogu biti od velike pomoći u rešavanju regionalnih problema.“\nEU nema konkretno rešenje za BiH\nSa predsednikom Hrvatske i predsednikom Saveta EU, Tadić je razgovarao i o situaciji u BiH. Naglašeno je da treba podsticati dijalog svih strana u BiH jer je tako moguće naći rešenje za bolje funkcionisanje te zemlje:\n„Saglasili smo se da nema nametanja rešenja u BiH. Saglasili smo se da se mora insistirati na dijalogu i saglasili smo se da, ovog trenutka, međunarodna zajednica nema konkretno rešenje za izazove sa kojima se suočava BiH. Za rešenjem moramo da tragamo zajedno sa našim partnerima u BiH.“\nPredsednik Srbije naglasio je da želi da se pospeši ekonomska saradnja između Srbije i Federacije BiH, jer Srbija ne želi da ekonomski sarađuje samo sa Republikom Srpskom već sa celom BiH.\nTrajni link https://p.dw.com/p/MfrT


Podrška zadrugama u Srbiji 500 miliona dinara - CorD Magazine Podrška zadrugama u Srbiji 500 miliona dinara - CorD Magazine\nUsvojen novi program podrške zadrugama za 2021. godinu, u ukupnom iznosu od 500 miliona dinara.\nVlada je na sednici, koja je održana 4. februara, usvojila Program podrške razvoju zadrugarstva dodelom bespovratnih sredstava za unapređenje poslovanja i tehnološki razvoj zadruga na čitavoj teritoriji naše zemlje.\nMinistar za brigu o selu u Vladi Republike Srbije Milan Krkobabić je objasnio da stare zadruge mogu da računaju na pomoć do 15 miliona, a nove na iznos do 7,5 miliona dinara.\nProgram podrške zadrugama praktično predstavlja nastavak uspešno realizovanog projekta popularno nazvanog „500 zadruga u 500 sela“, u okviru kojeg je sa čak 1,7 milijardi dinara podržan rad 152 zemljoradničke i poljoprivredne zadruge.\nOve godine je za unapređenje rada zadruga predviđeno čak 500 miliona dinara, koji će biti dodeljeni u toku 2021. godine.\nPartner u izradi i realizaciji programa je, kao i do sada, Akademijski odbor za selo SANU, predvođen predsednikom akademikom Draganom Škorićem.\nSrbija 29 decembar 2020\nNa sednici Vlade Srbije je usvojena Uredba o raspodeli podsticaja u poljoprivredi i ruralnom razvoju u 2021. godini, kao i Uredba o uslovima...\nOkosnicu saradnje sa Ministarstvom činiće edukacija, transfer znanja i novih tehnologija, kako bi se zemljoradničke i poljoprivredne zadruge u Srbiji u svom poslovanju približile onima u EU, bile adekvatno pozicionirane na domaćem, ali i konkurentne na stranim tržištima, u čemu će Akademijski odbor za selo imati ključnu ulogu.


Naslovna Zanimljivosti Mladi Svako četvrto predškolsko dete poseduje digitalni uređaj\nDeca i mladi u sve ranijem uzrastu počinju sa korišćenjem digitalnih tehnologija, pokazalo je istraživanje u okviru projekta „Bezbedan internet za celu porodicu“, koji sprovodi UNICEF uz podršku kompanije Telenor u saradnji sa Ministarstvom prosvete, nauke i tehnološkog razvoja, Užičkim centrom za prava deteta.\nIstraživanje i panel o bezbednom internetu „Deca i internet- pametno od početka“ održava se u utorak, 2. oktobra od 18 časova u Kulturnom Centru Novog Sada.\nSvako četvrto dete predškolskog uzrasta poseduje digitalni uređaj, 2/3 se sukobi sa roditeljima oko korišćenja. To su samo neke od informacija koje će biti predstavljene.\nPanel diskusija je namenjena roditeljima dece uzrasta 4-8 godina, vaspitačima i učiteljima i ima za cilj da pokrene diskusiju o važnosti uključivanja roditelja dece 4-8 godina, vaspitača i učitelja u vaspitanje dece o digitalnoj bezbednosti i rizicima na internetu.\ndeca na telefonu\nPrethodni tekstU Srbiji 563.000 nezaposlenih, četiri odsto manje nego lane\nSledeći tekstEnglezi „jugo“ proglasili najgorim autom na svetu, Vranjanac ima odgovor na to


Čačak Video - Vesti: Mihajlović: Nema struja ni sukoba u SNS\nBEOGRAD - Potpredsednica Vlade Srbije i funkcionerka SNS Zorana Mihajlović izjavila je danas da u toj stranci nema struja, ni sukoba.\nMihajlović je za RTS rekla da joj se čini da savetnički tim predsednika Srbije Tomislava Nikolića pokušava da prevaziđe izjave koje su dali u javnosti, koje nisu baš na najbolji način prihvaćene, a da su predsednik i ona "nekako uz put u tim izjavama iskorišćeni".\n"Ne bih rekla da ima struja u SNS. Zna se ko je predsednik SNS, kako funkcionuše stranka i uopšte ne mislim da to može i treba da bude tema. Neko radi svoj posao, u ovom slučaju to je bilo Ministarstvo i Direktorat, to je bio moj zadatak. Politika tu ne sme da se meša, svaki pokušaj mešanja politike doveo nas je u situaciju da imao praktično u novinama potpuno iskrivljenu sliku stvarnosti", rekla je Mihajlović.\nMihajlović, koja je ministarka građevine, saobraćaja i infrastrukture, je rekla i da će na sednici GO SNS, koja je zakazana za nedelju, biti reči o sprovođenju izbora unutar stranke, političkoj i ekonomskoj situaciji, o godinu dana rada Vlade Srbije.\n"Mi smo stožer koalicije i moramo da pričcamo o onome šta smo uradili", rekla je Mihajlović.\nSavetnica predsednika Srbije Stanislava Pak Stanković optužila je pre nekoliko dana ministarku Mihajlović da putem medija napada predsednika Tomislava Nikolića, ocenivši da to radi bez znanja premijera, jer je njen (Mihajlovićkin) cilj da se domogne premijerske ili predsedničke funkcije.\nPak je ministarku Mihajlović optužila da napada predsednika povodom incidenta s avionom koji je leteo za Vatikan, ali i zbog odluke o slanju srpskih vojnika na paradu u Moskvu, insinuirajući pri tome način na koji su napadi plasirani u medijima.\nŽeželjev most gotov za 17 do 18 meseci\nMihajlović je najavila da će novosadski Žeželjev most biti završen u narednih 17 do 18 meseci, kao i da će ove godine biti izgrađeno 128 kilometara auto puta u Srbiji.\nMihajlović je rekla da je zadovoljna što je napravljen dogovor o nastavku izgradnje Žeželjevog mosta, iako Ministarstvo i Vlada Srbije nisu ugovorne strane, već su to pokrajinska vlada i grad Novi Sad.\n"Da se nismo postavili kao medijatori kako bi došlo do dogovora čini mi se da još godinu dana ne bi imali taj dogovor pokrajinske vlade i grada", rekla je Mihajlović, koja je potpredsednica Vlade Srbije, dodajući da to praktično znači da će u narednih 17-18 meseci most biti završen.\nOna je pojasnila da će novac za nastavak izgradnje biti prebačen Železnicama Srbije kao izvođaču i da će posao konačno moći da krene.\n"Da li je dobro da godinu dana ulazi politika u ove stvari, nije dobro, i nadam se da će ovo biti nauk da se to više nikada ne desi. Most je trebalo da bude zavrsen pre dve godine, on se gradi 10 godina i to je ono što ne valja i što ne sme više da se dešava", poručila je Mihajlović.\nDodala je da je u 2014. godini urađeno 68 kilometara auto puta i da joj to daje za pravo da tvrdi da će ove godine očekuje da bude urađeno 128 kilometara auto puta i 150 kilometara rehabilitovanog puta.\nMinistarstvo je, prema njenim rečima, pokazalo prošle godine da je moguće uraditi planirano ako se dobro upravlja projektima, ako su ljudi stalno na terenu, ako se stalno prati šta ko radi, navodeći kao primer deonicu od Uba do Lajkovca.\n"Pokazaćemo da Srbija može da gradi, samo je potrebna stalna i dobra organizacija i monitoring odozgo, od strane Ministarstva ka izvođačima", navela je ministarka.\nBudući da je tek počela građevinska sezona, Mihajlović poručuje da će na kraju biti potreban dodatni novac iz budžetske rezerve za kapitalne investicije.


Ogroman potencijal bilateralne privredne saradnje - Intervju – Filipos Karamanolis, predsednik Helenskog privrednog udruženja Srbije (Hellenic Business Association of Serbia) - Nedeljnik Vreme\nHelensko udruženje privrednika u Srbiji osnovano je u decembru 2003, sa ciljem da se podstiču investicione inicijative njegovih članova i drugih grčkih investitora, uspostavljaju kontakti i učestvuje u različitim međunarodnim organizacijama radi podsticanja evropskog potencijala Srbije, kao i da se promovišu interesi grčke poslovne zajednice u Srbiji.\nU razgovoru za "Vreme" Filipos Karamanolis, predsednik ove nevladine i neprofitne organizacije, govori o iskustvima članova Helenskog privrednog udruženja u Srbiji, ali i o budućnosti dalje privredne saradnje između Grčke i Srbije.\n"VREME": Iako Grčka nije među deset najvećih spoljnotrgovinskih partnera Srbije, ipak je drugi po veličini investitor u Srbiji (posle Austrije) – prema podacima Helenskog privrednog udruženja, reč je o investicijama od 2,5 milijardi evra. Kako objašnjavate ovako velike grčke investicije u Srbiji?\nFILIPOS KARAMANOLIS: Kroz istoriju, Srbija i Grčka imaju dobre diplomatske i ekonomske odnose, a postoje i bliske veze zbog sličnosti između dveju kultura i mentaliteta. Ako tome dodamo geografsku blizinu dve zemlje, lako je razumeti zašto je Srbija bila jedna od najčešćih destinacija za grčke kompanije tokom njihovog širenja u inostranstvu.\nGrčke kompanije su počele da šire svoju delatnost na region jugoistočne Evrope od ranih devedesetih godina prošlog veka, jer su bile među prvima koje su prepoznale mogućnosti za razvoj regiona, a pritom su se u ovim zemljama osećale "kao kod kuće" – mnogo više od investitora iz zapadne Evrope. Najveći deo grčkih investicija došao je u periodu od 2001. do 2008. godine, kada su napravljene brojne značajne investicije – najviše akvizicijom – u različitim segmentima tržišta, uključujući finansijske usluge (dolaskom Eurobank EFG, Nacionalne banke Grčke, Alpha banke i Pireaus banke), ugostiteljstvo (Hyatt, Metropol Palace, In Hotel, Grand Casino), energetiku (EKO – Hellenic Petroleum), građevinski materijal (Titan Cement, Isomat, Alumil), maloprodaju i proizvodnju (Coca Cola Hellenic Bottling Company, Veropoulos) i mnoge druge.\nSa druge strane, bilateralna trgovina sasvim sigurno još nije dostigla puni potencijal. U svakom slučaju, uzimajući u obzir da su oba tržišta relativno mala, normalno je očekivati da najveći trgovinski partneri Srbije budu bivše jugoslovenske republike i evropske zemlje sa mnogo snažnijom ekonomijom, poput Nemačke i Italije.\nU prvih šest meseci 2012, obim trgovine između Grčke i Srbije je znatno niži nego u istom periodu 2011. Grčka se nalazi u jednoj od najgorih svetskih recesija, a i Srbija je zvanično ušla u recesiju. Kako vidite dalji razvoj ekonomskih odnosa između dve zemlje?\nSvakako da je grčka ekonomska situacija veoma izazovna, ali je važno napomenuti da je Grčka zabeležila napredak i pravi velike strukturne promene koje nisu bile sprovođene decenijama. Ovaj bolni proces počeo je da daje plodove, pošto je ekonomija povratila znatan deo svoje konkurentnosti, a primarni budžetski deficit nastavlja da se smanjuje. Mnogi naši evropski partneri počinju da prepoznaju ove napore.\nSrpska privreda je takođe imala veoma tešku godinu, jer su efekte globalne ekonomske krize dodatno pogoršali ekstremni vremenski uslovi (ledena zima, suša tokom leta) i predugačak predizborni i postizborni period, sve dok nije formirana nova vlada.\nStoga, s obzirom da su obe privrede u recesiji, ne iznenađuje privremeni pad u bilateralnoj trgovini. Ipak, duboko sam ubeđen da postoji ogroman potencijal za uvećanje ove trgovine, u oba smera. Navešću dva jednostavna primera. Svake godine nekoliko stotina hiljada građana Srbije poseti Grčku tokom leta. Tamo im se svide različiti grčki proizvodi i bili bi veoma srećni da ih potom nađu i u Srbiji. Sa druge strane, u Srbiji postoje dva velika lanca supermarketa sa grčkim vlasništvom ili povezanošću ("Veropoulos", "Delhaize / AB Vassilopoulos"), koji pružaju odličnu priliku srpskim proizvođačima da uđu na grčko tržište.\nJedan od ciljeva Udruženja je da održava stalan dijalog sa srpskim vlastima. Da li ste razgovarali sa novom srpskom Vladom? Po vašem mišljenju, šta treba vlada da uradi da bi poboljšala poslovno okruženje?\nKao i sva poslovna udruženja, i mi se trudimo da održavamo stalne kontakte sa zvaničnicima srpske vlade. Zadovoljstvo mi je da pomenem da je naš Bord direktora nedavno imao priliku da se, na poziv grčkog ambasadora, susretne sa dva ekonomska savetnika predsednika Nikolića i razgovara o pitanjima od zajedničkog interesa.\nKada je reč o problemima sa kojima se kompanije susreću, ja sam već pet godina u Srbiji i verujem da sada imamo mnogo manje specifičnih problema povezanih sa konkretnim članovima nego što smo ih imali u prošlosti. Naši članovi se, manje-više, suočavaju sa istim problemima kao i sve ostale kompanije koje posluju u Srbiji.\nVećina poslovnih udruženja u Srbiji i druge međunarodne organizacije (poput Svetske banke) mnogo puta do sada su pominjale inicijative koje moraju biti preduzete da bi se poboljšalo poslovno okruženje. Reč je o potrebi da se osiguraju predvidivost i stabilnost poslovnog okruženja, reforma pravosudnog sistema, borba protiv korupcije, brzina izdavanja različitih licenci i dozvola i opšte smanjenje birokratije. Sve to je veoma dobro poznato sadašnjoj vladi, i očekujemo da vidimo neke odlučne akcije koje će se pozabaviti tim problemima.\nHelensko privredno udruženje Srbije ima 60 članova sa više od 20 hiljada zaposlenih. Kako ocenjujete njihov rad?\nKao što smo pomenuli, Grčka je drugi najveći investitor u Srbiji, sa investicijama koje prelaze dve i po milijarde evra. Helensko privredno udruženje ima oko 60 članova, od kojih mnogi igraju veoma važnu ulogu u razvoju srpske privrede – na primer, pet banaka čine oko 16 odsto bankarskog sektora i zapošljavaju više od 5000 ljudi.\nTakođe, veoma smo ponosni što imamo mnogo tržišnih lidera među našim članovima. Mi se u Srbiji u svim sektorima takmičimo sa nekim od najboljih srpskih i stranih kompanija i ovaj uspeh je stalni podsetnik o energičnosti i profesionalizmu grčkog privatnog sektora. Osim velikih kompanija, imamo i dobar broj dinamičnih članova iz kategorije malih i srednjih preduzeća, a u poslednjim godinama veoma smo zadovoljni što imamo i neke srpske kompanije u svom članstvu.\nTakođe je važno napomenuti da su mnogi naši članovi – osim što su veliki poslodavci i doprinose razvoju ekonomije – veoma aktivni i sprovode uspešne programe društveno odgovornog poslovanja.\nKada je reč o njihovim poslovnim rezultatima, mogu da kažem da, naravno, većina naših članova trenutno oseća posledice recesije u Srbiji. Ipak, velika većina je, sve uzev u obzir, zadovoljna svojim iskustvom i poslovnim uspehom u Srbiji do sada – oni služe kao najbolji ambasadori za privlačenje novih investicija iz Grčke.\nKako kriza Evrozone i, posebno, grčka finansijska kriza utiču na poslovanje članica Udruženja?\nNajvažniji efekat grčke finansijske krize na naše članove jeste da su oni povećali svoj značaj u okviru sopstvenih organizacija i učinili svoje aktivnosti važnijim za matične kompanije! Kako se recesija nastavlja u Grčkoj, kompanije očekuju od svojih inostranih ćerki-firmi alternativne izvore rasta i profita. To je razlog što ne vidimo znatnije povlačenje grčkih firmi sa srpskog tržišta, i ne očekujemo da se to promeni.\nDa li ste zadovoljni saradnjom i odnosom Helenskog privrednog udruženja sa Privrednom komorom Srbije?\nVeoma dobro sarađujemo sa PKS-om. Održavamo stalan kontakt i organizujemo poslovne sastanke i druge događaje sa ciljem daljeg razvoja ekonomske saradnje između naših zemalja. Prošle godine PKS je obezbedio veoma značajnu podršku u organizaciji "Go International" foruma u Beogradu, kada je više od sto kompanija iz Grčke (najveća trgovinska delegacija u poseti Srbiji) imalo više od hiljadu poslovnih sastanaka sa srpskim kompanijama. Takođe, PKS je poduzeo veoma važnu inicijativu povezivanja svih privrednih udruženja u Srbiji, uključujući i naše, potpisivanjem protokola o saradnji u brojnim oblastima.\nFilipos Karamanolis, predsednik Helenskog privrednog udruženja Srbije


HAVANA D'PRIMERA & ALEXANDER ABREU - Barutana - karte\nHAVANA D’PRIMERA & ALEXANDER ABREU\nDom omladine Beograda u saradnji sa etiketom Binta Sound premijerno u Srbiji predstavlja najbolji kubanski salsa sastav nove generacije – Havana D’Primera! Koncert će biti održan u Barutani 24. jula.\n24 JUL 2019 SREDA, 21:00\nDom omladine Beograda u saradnji sa etiketom Binta Sound premijerno u Srbiji predstavlja najbolji kubanski salsa sastav nove generacije – Havana D’Primera!\nAlexander Abreu, kralj trube, ili kako ga još nazivaju: “bog vetra”, i njegov orkestar Havana D’Primera, poslednjih godina su najpopularniji kubanski orkestar, kako na ovom ostrvu, tako i u svetu. Aleksander Abreu je harizmatični mladi kubanski pevač, lider nove generacije kubanske muzike, a istovremeno i cenjeni, višestruko nagrađivani džez trubač. Njegov orkestar Havana D’Primera čine neki od trenutno najboljih i najuticajnijih muzičara, što je, uz enormnu popularnost salse svuda u svetu, dovoljno da najavimo veliki spektakl za sve ljubitelje latino zvuka!\nU sadašnjoj panorami kubanske popularne muzike, upravo su Aleksander Abreu i orkestar Havana D’Primera danas najaktuelnija tamošnja grupa, koja jednako oduševljava kritičare i javnost. Dokaz za to su i mnogobrojne nagrade: pre svega „Cubadiscos Grand Prize“, koju su osvojili 2015, 2016. i 2017, najvećeg priznanja za umetnički rad popularnih muzičkih orkestara na Kubi. To na globalnom nivou posebno potvrđuje i Latin Grammy nominacija u kategoriji najboljeg salsa albuma 2018, za njihov najnoviji album “Cantor del Pueblo”!\nNjihova reputacija prevazilazi lokalne okvire i broj ljudi koji prate njihov rad sad se meri milionima, zahvaljući društvenim mrežama, spotovima na televizijama, radijskim emitovanjima, kao i čestim koncertima. Do sada su održali više stotina međunarodnih koncerata na svih pet kontinenata, a redovno nastupaju u Njujorku, Parizu, Rimu, Tokiju, Los Anđelosu, Buenos Airesu, Montevideu. Svuda puneći koncertne dvorane i dižući publiku na noge, svojim pesmama na najbolji način predstavljaju kuda je otišla kubanska muzika posle svetskog uspeha generacije starih velemajstora sa kompilacije Buena Vista.\nOrkestar Havana D’Primera se nalazi na svom dosadašnjem vrhuncu: prethodni CD „La Vuelta Al Mundo“ doneo im je najveći dosadašnji hit, duetsku pesmu Aleksandra Abreua i poznatog Luisa Enrikea (Louis Enrique). U decembru 2017. objavljeni DVD „Haciendo Histoira“, demonstrirao je visok kvalitet nastupa uživo Aleksandra Abrua i izuzetnih 16 muzičara koji ga prate, dok je najnovije izdanje “Cantor del Pueblo” zacementiralo važnost grupe i postavilo je u ulogu vesnika Kube budućnosti!


KBM - Učenici i profesori Karađoz-begove medrese u akciji pošumljavanja Fortice\nUčenici i profesori Karađoz-begove medrese u akciji pošumljavanja Fortice\nUdruženje „Nova snaga“ organizovalo je 3. decembra 2016. godine akciju pošumljavanja lokaliteta iznad naselja Mazoljice u Mostaru. Riječ je o lokalitetu površine od pet hektara, koji je i ograđen ogradom kako bi se budući nasadi sačuvali od nesavjesnih građana.\nU akciji pošumljavanja učestvovali su učenici Karađoz-begove medrese, predvođeni svojim profesorima, kao i učenici osnovnih škola „Mujaga Komadina“ i „Mustafa Ejubović – Šejh Jujo“, te učenici Srednje elektrotehničke škole, Druge gimnazije, kao i članovi udruženja organizatora.\nOvaj projekat Udruženja “Nova snaga” finansijski je pomoglo Federalno ministarstvo obrazovanja i nauke. U samu realizaciju uključilo se mostarsko preduzeće “Komunalno”, čiji su uposlenici pomogli oko postavljanja ograde i kopanja rupa za sadnice.\nUdruženje je za sve učesnike akcije obezbijedilo sendviče, sokove, ali i rukavice za rad. Na lokalitetu sadnje postavljene su dvije cisterne za vodu, kako bi se i u ljetnim danima moglo pristupiti zaljevanju nasada.


Magazin Intermezzo – Poslovni forum „Porodične firme – stub razvoja ekonomije“ u Banjaluci\nCentar za edukaciju Pro Educa organizuje prvi poslovni forum “Porodične firme – stub razvoja ekonomije, koji će se održati 15. maja u Banjaluci.\nPro Educa organizuje poslovni forum s ciljem upoznavanja javnosti, privrednika i predstvnika vlasti na svim nivoima o značaju porodičnih firmi koje predstavljaju stub razvoja ekonomije.\n“Porodične firme u najrazvijenijim zemljama ostvaruju više od 50% GDP-a, stvaraju više od 60% zaposlenosti i otvaraju 75% novih radnih mjesta. U našoj državi se ovim firmama niko ne bavi i nemamo razvijenu strategiju kako pomoći vlasnicima ovih kompanija da prevaziđu prepreke sa kojima se mnoge suočavaju. Istraživanje koje je realizovala Pro Educa sa vlasnicima porodičnih firmi u Republici Srpskoj pokazalo je da 64,4 % firmi na visoke pozicije ne zapošljava “neporodične” menadžere, kod skoro 50 % firmi nije poznato ko će biti nasljednik, a 29 % vlasnika firmi je u ovom trenutku pred penzijom. Kod skoro 60 % njih prihodi su se u 2012. godini smanjili, a 77,4 % smatra da entitetska vlast ne preduzima dovoljne mjere za poboljšanje uslova poslovanja. Sve su to pokazatelji da vlasnicima porodičnih firmi treba pomoć u pravljenju strategija za dalje poslovanje i sigurni smo da će svi oni koji posjete ovu konferenciju dobiti veoma korisne savjete i preporuke od ljudi koju su prošli sličan put ili su pomogli drugim veoma uspješnim porodičnim firmama”, rekao je Dragan Močević, autor projekta.\nU Beogradu danas poslovni forum BiH – Srbija\nPočinje poslovni forum BiH – Kina


Enformel Biznis blog | Enformel\nEnformel čini tim, koji veruje da svi ljudi imaju šansu da budu uspešni u onome što rade, bilo da je u pitanju posao, hobi ili neka druga vrsta aktivnosti. Takođe verujemo da je međusobna razmena znanja i iskustava veoma važna i da obogaćuje i oplemenjuje sve učesnike u komunikaciji.\nKada smo razmišljali o započinjanju rada na ovom blogu, sada kada su mnogi koji su već odavno u igri stekli i popularnost i ogroman broj posetilaca, pitanje je bilo − kako privući vašu pažnju i biti drugačiji. Odlučili smo da nećemo mnogo da mudrujemo i filozofiramo nego ćemo vam jednostavno preneti ono što mi znamo i ono kroz šta svakodnevno prolazimo.\nNaše interesovanje usmereno je pre svega na preduzetnika, običnog čoveka koga verovatno srećemo svakodnevno i sa kojim imamo mnogo dodirnih tačaka, delimo ista interesovanja i mučimo iste brige.


"Na poèetku su to bile fabrike tekstila i kablova, a danas dolaze u Srbiju najkomplikovanije i tehnološki najsavršenije kompanije", podvukao je on u emisiji Æirilica na Hepi tv.\nVuèiæ je podsetio da je bilo potrebno vremena da se to dostigne, i da je bilo neophodno zaposliti ljude, kako bi u porodici imali po dve plate. Na konstataciju da graðani nisu zadovoljni platama, rekao je da ne može da razume prièe da treba usloviti stranog investitora da daje veæe plate.\n"Zašto bi došao neki investitor kada bi rekli 'daj nam nemaèke plate'. Budimo pošteni. Zar mislite da bi neko bez podrške države došao u Krupanj ili Lebane da otvori fabriku?", kazao je on.\nUkazao je da ga napadaju za visoke subvencije, a ispostavilo se da su dve fabrike iz vremena ranijih vlasti dobile najveæe subvencije. "Ko je zadovoljan ikada bio? Uvek se kasnije priseæamo nekog vremena i kažemo nije bilo loše. Najvažnije je šta æe se pisati posle 30 ili 40 godina", naglasio je on.\n"U poslednjih osam godina nismo imali nijedan rat, nijedan pogrom ili pokusaj pogroma srpskog stanovništva, kao 2004. godine, ništa poput odlaska Crne Gore 2006. ili samoproglašene nezavisnosti Kosova 2008. godine, veæ smo imali apsolutni mir i posveæenost ekonomskom razvoju" kaže predsednik Vuèiæ.\nVuèiæ je istakao da je stabilnost najvažnija, te da je u tom periodu samo podizan kreditni rejting Srbije, dodajuæi da oèekuje da do kraja godine Srbija dobije investicioni rejting.\n"Veæ osam godina šlušam o tome kako su me doveli na vlast da izdam Kosovo, kao da ima nešto nešto sto oni veæ nisu izdali, kao postoji nešto što oni veæ nisu odavno dali", primetio je sinoæ Vuèiæ na TV Hepi.\nNa podseæanje da nije uveo kontramere, nakon što je Priština uvela takse na srpsku robu, Vuèiæ je rekao da se moramo ponašati uzdržano, što, kaže, nije uvek jednostavno.\n"Ali, ako hoæete da budete odgovorni i ako znate koji vam je cilj, onda morate da se uzdržite. Najlakše je da odgovorite i pridobijete neki jeftin poen, ali morate da se uzdržite", rekao je Vuèiæ.


Veče privrednika na Čukarici - Beogradski Portal\nVeče privrednika na Čukarici\nČasopis i portal „Pronađite na Čukarici“ organizovao je tradicionalnu korporativnu proslavu pod nazivom „Veče privrednika na Čukarici“. Sam projekat „Pronađite na Čukarici“ je pokrenut 2015. godine, a istoimeni časopis u vidu informatora, koji okuplja privrednike sa naše opštine na jednom mestu, je nastao već naredne godine.\nManifestaciju je svečano otvorio predsednik Gradske opštine Čukarica Srđan Kolarić.\n„Zadovoljstvo mi je da smo se večeras okupili u ovolikom broju na već tradicionalnoj manifestaciji „Veče privrednika na Čukarici“, koja se organizuje po četvrti put. Korona nas je omela da se u proteklom periodu okupimo kroz poslovno druženje i tradicionalno veče privrednika, ali to nije omelo supružnike Slobodu i Vladimira Stojčića da svima koji žive ili posluju na Čukarici olakšaju život ili poslovanje tako što će pronaći delatnosti ili usluge koje ih interesuju u časopisu koji se distribuira potpuno besplatno. Lokalni privrednici imaju mogućnost da prezentuju sebe, svoju delatnost ili usluge na sajtu ili u štampanom izdanju i na taj način poboljšaju i unaprede svoje poslovanje na matičnoj opštini“, istakao je Srđan Kolarić ističući da privredni subjekti daju doprinos razvoju lokalne zajednice, te je u interesu svih da se radi na učvršćivanju ove saradnje.\nKorporativnoj proslavi prisustvovali su pomoćnici predsednika Gradske opštine Čukarica Nikola Aritonović i Jovica Gostojić, kao i član Opštinskog veća Vuk Janković.\nProslavi je prisustvovao veliki broj privrednika sa Čukarice, ali i iz drugih delova Beograda. U okviru oficijalnog dela proslave dodeljene su plakete i zahvalnice sponzorima i strateškim partnerima projekta, a takođe je organizovana i humanitarna akcija i nagradna igra za goste.\nU ime Gradske opštine Čukarica, zahvalnicu za pruženu podršku i saradnju na unapređenju razvoja projekta „Pronađite na Čukarici“ primio je predsednik Srđan Kolarić.


Vesti online / Vesti / Srbija / Kfor ne zna za spisak za hapšenje Srba na KiM\nKfor ne zna za spisak za hapšenje Srba na KiM\nKomandant Kfora, nemački general Folker Halbauer rekao je danas da će misija na čijem je čelu dati svoj doprinos da "svi građani na Kosovu žive mirno i u sigurnom okruženju". On je, takođe, izjavio da ne postoji tajni spisak za hapšenje Srba, pojasnivši da su za red i zakon zaduženi policija, sudije i tužioci, ali da je važna razmena informacija.\n"Razumem da su građani uplašeni zbog pominjanja tajnih spiskova sa imenima za hapšenje i u razgovoru sa odgovornima dobio sam uveravanja da takva lista ne postoji", rekao je komandant Kfora.\nHalbauer je posle razgovora sa predsednikom Opštine Zvečan Dragišom Milovićem, na konferenciji za novinare rekao da će, "pošto je između Beograda i Prištine započet proces implementacije Briselskog sporazuma, Kfor svojom podrškom dati doprinos tome".\n"To želimo da nastavimo, ali sa jednim veoma važnim principom, a to je princip nepristrasnosti", rekao je komandant Kfora i dodao da će "svaka operacija i zadatak koji će Kfor preduzeti biti staloženi i promišljeni, i po potrebi u saradnji sa lokalnim vlastima".\nHalbauer je istakao da je sa predsednikom Opštine Zvečan razgovarao i o važnosti reda i zakona, ali je kazao da to nije zadatak Kfora.\n"Odgovornost za red i zakon snose policija i Euleks i tu je veoma važno poverenje. Bez poverenja sugrađana u svoju policiju, ne mogu se sprovesti red i zakon", rekao je on i pozvao građane na severu Kosova da "podržavaju izgradnju policije, da se svi odreknu nasilja i da probleme rešavaju mirnim putem".\n"Nasilje i blokada puteva nisu rešenje", zaključio je Halbauer.\nPredsednik Opštine Zvečan Dragiša Milović složio se sa komandantom Kfora i istakao da su barikade "nekada poslednja mogućnost da građani i narod iskažu svoj protest".\n"Nadamo se da će za buduće akcije Kfora znati rukovodstvo i građani i očekujemo da se i ostale međunarodne misije na Kosovu i Metohiji, u interesu mira, zakona, reda i stabilnosti tako ponašaju", rekao je Milović.\nPrema njegovim rečima, niko nije više zainteresovan za mir od građana koji žive na severu Kosova.\n"Rukovodstvo i građani neće štititi zločince, ali ne mogu da se hapse nevini ljudi, pa da se posle toga traži za njih neko krivično delo kako bi se držali u pritvoru", rekao je Milović i dodao da je ohrabrujuća izjava njegovog sagovornika da ne zna za tajne spiskove za hapšenje Srba.


Hag: Karli Del Ponte istekao mandat ali ostaje do kraja godine\nGlavnoj tužiteljki Haškog tribunala Karli del Ponte danas je istekao drugi četvorogodišnji mandat, ali je pristala da na toj funkciji ostane do kraja godine.\n"Del Ponteova je prihvatila zahtev generalnog sekretara Ujedinjenih nacija Ban Ki-Muna da na toj funkciji ostane do kraja godine", kazala je danas portparol Tužilaštva Olga Kavran.\nOna je rekla da se očekuje da UN objavi rezoluciju kojom se Del Ponteovoj produžava mandat do kraja godine. Ministarstvo inostranih poslova Švajcarske saopštilo je 23. avgusta da je Del Ponteova imenovana za ambasadora te zemlje u Argentini i da će na posao u Buenos Ajresu stupiti u januaru 2008. godine.\nKonačna presuda Ljimaju i saoptuženima 27. septembra\nHaški tribunal izrećiće 27. septembra pravosnažnu presudu jednom od bivših vodja OVK Fatmiru Ljimaju i saoptuženima za zločine nad Albancima i Srbima u logoru Lapušnik 1998. godine. Prvostepenom presudom, izrečenom 30. novembra 2005. godine, sudsko veće Tribunala je Ljimaja i kooptuženog Isaka Muslijua oslobodilo krivice po svim tačkama optužnice, ocenjujući da tužioci nisu dokazali da su on imali bilo kakvu ulogu u Lapušniku.\nTrećeoptuženi Haradin Baljaj osudjen je na 13 godina zatvora zbog streljanja devet Albanaca, koji su bili pritvoreni u logoru, na planini Beriša, 26. jula 1998. godine.\nTužilaštvo Haškog tribunala, ali i odbrana Baljaja, uložili su zatim žalbe na prvostepenu presudu. Pravosnažnu presudu će, posle razmatranja žalbi, 27. septembra izreći apelaciono veće Tribunala kojim predsedava sudija Fausto Pokar, koji je i predsednik suda u Hagu.\nLjimaju, Baljaju i Muslijuu je sudjeno po optužnici za ubistvo najmanje 22 srpska i albanska pritvorenika i nezakonito pritvaranje i mučenje civila u improvizovanom logoru OVK u selu Lapušnik od maja do jula 1998. Ljimaj je tada, po optužnici, bio zapovednik OVK u oblasti Mališeva, Musliju komandir logora Lapuštnik, a Baljaj jedan od stražara.\nSva trojica optuženih uhapšena su u februaru 2003. godine, Musliju i Baljaj na Kosovu, a Ljimaj u Sloveniji. Sudjenje pred Haškim tribunalom počelo je 15. novembra 2004. godine, a presuda je izrečena godinu dana kasnije.\nTolmir ponovio da je krajem maja kidnapovan u Beogradu\nNa kojem će pismu dokumenti suda biti dostavljani optuženom za genocid u Srebrenici bilo je pitanje o kojem je danas nadugačko raspravljano u Haškom tribunalu, na statusnoj konferenciji u postupku protiv penzionisanog generala Vojske Republike Srpske Zdravka Tolimira.\nTolimir je na raspravi o stanju u postupku insistirao da neće primati dokumente koji nisu na ćirilici i ponovio da je krajem maja "kidnapovan u Beogradu", a ne uhapšen u Republici Srpskoj, kako su saopštile vlasti Srbije i RS. Generalu Tolimiru na teret se stavlja učešće u sistematskom pogubljenju oko 7.000 muslimanskih muškaraca iz Srebrenice u danima pošto je Vojska RS zauzela taj grad 11. jula 1995. Tolimir je tada bio pomoćnik komandanta Glavnog štaba VRS Ratka Mladića za bezbednosno-obaveštajne poslove. Na današnjoj statusnoj konferenciji, Tolimir, koji se zastupa sam, je pretprocesnom sudiji Kimberli Prost rekao da će odbiti da primi sve dokumente optužbe koji nisu na srpskom jeziku i ćirilici. On je odbio i da mu materijali budu dostavljani u elektronskom obliku, na kompjuterskim diskovima, što je ranije učinio još jedan optuženi - Vojislav Šešelj.\n"Ja ne razumem latinicu, ne znam da radim na kompjuteru i ne nameravam da to učim", rekao je Tolimir, sugerišući da sud time što mu ne dostavlja dokumente na ćirilici "ne priznaje zvaničan jezik i pismo" države čiji je on državljanin, odnosno Srbije.\nTužilac Piter Mekloski sugerisao je da Tolimir uz takav stav neće biti u stanju da pregleda ogroman broj dokumenata u pripremama za sudjenje i da je "jedino rešenje da mu bude dodeljen branilac". Tolimir je ponovo zatražio od sudije da utvrdi kako je on uhapšen i prebačen u Hag.\n"Ja sam 30. maja kidnapovan u Beogradu, u svom stanu koji je eksplozivom obijen", precizirao je on. Podsećajući da su vlasti Srbije više puta javno negirale da su ga one uhapsile, Tolimir je kazao da to znači da je on "kidnapovan" i nelegalno prebačen u RS, zatim u Federaciju BiH i, na kraju, u Hag.\n"Ovaj sud valjda ne želi da sudi kidnapovanim osobama", naznačio je Tolimir, tražeći da se pre svih ostalih pitanja razreše okolnosti njegovog hapšenja.\nTužilac Mekloski predočio je Tolimiru dokument vlasti RS o njegovom hapšenju, dodajući da odgovor zvaničnog Beograda na upit Tribunala o tome još nije stigao.\nNa pitanje sudije Prost, Tolimir je rekao da je "odličnog zdravlja". U prvom pojavljivanju pred sudom, u junu, on je tvrdio da mu je zdravlje narušeno, da je preživeo dva moždana udara i da je za kratko vreme smršao dvadesetak kilograma.


Crna Gora - Ne možemo bez stranih radnika u turizmu - TU Magazin\nCrna Gora – Ne možemo bez stranih radnika u turizmu\nBy Živka Mutlak on\t May 28, 2015 TURIZAM, VESTI\nČlanovi Crnogorskog turističkog udruženja pozvali su skupštinu da za novembar odgodi primenu Zakona o strancima, ističući da je on već ugrozio turizam, građevinarstvo, poljuprivredu, trgovinu, investicije.\nČlanovi CTU-a su na vanrednoj sednici poručili da će biti prinuđeni da preduzimu drastične mere pokazivanja nezadovoljstva, ukoliko primena zakona ne bude odložena, kako je predložila i crnogorska vlada.\nPredsednik udruženja Žarko Radulović kazao je i da je štrajk jedna od opcija, kao i da bi se ugostitelji dogovorili da u određenom periodu zatvore lokale, prenela je RTCG.\n“Ovaj zakon može da se primenjuje za dve do tri godine”, rekao je on i dodao da je taj period potreban da se svi pripreme za primenu zakona.\n“I kada zaposlimo sve Crnogorce i tada će nam trebati stranci”, istakao je Radulović, koji smatra da su hotelijeri i ugostitelji već pretrpeli određenu štetu i da “nigde u svetu nema sličnog primera”.\nVlada Crne Gore prihvatila je ranije predlog da se primena pojedinih odredbi Zakona o strancima, koje regulišu zapošljavanje inostranih gradjana, odloži do 1. novembra kako bi se izbegle negativne posledice po letnju turističku sezonu, a konačnu odluku daće Skupština Crne Gore početkom juna.\nZakon o strancima predviđa da nijedan strani državljanin ne može da dobije posao u Crnoj Gori, ako na evidenciji Zavoda za zapošljavanje ima domaće radne snage koja zadovoljava potrebne uslove.


Đorđe Balašević na protestnom koncertu 1997. Beograd | Bistrooki\nĐorđe Balašević na protestnom koncertu 1997. Beograd\nĐorđe Balašević – Protestni koncert 1997. Beograd\nDa li ste znali da je Đorđe Balašević jednom prilikom nastupao pred više od pola miliona građana? :)Od novembra 1996. godine do februara 1997. širom Srbije su održani masovni građanski i studentski protesti protiv režima tadašnjeg predsednika Slobodana Miloševića. Kao povod su imali izbornu prevaru, odnosno odbijanje vlasti da prizna pobedu opozicionih partija, okupljenih u koaliciju Zajedno na lokalnim izborima 1996. godine. Građanski protesti trajali su 88, a studentski više od 117 dana.Tokom protesta održana je proslava Nove godine po Julijanskom kalendaru, 13. januara.Na poziv Studentskog parlamenta na Trgu slobode, Knez Mihailovoj, Terazijama i okolnim ulicama koncertu je prisustvovalo preko 500.000 građana Srbije, koji je do danas ostao najveći rok spektakl u istoriji Srbije. Na koncertu su učestvovali Đorđe Balašević, Partibrejkers, Familija, Riblja Čorba, Love Hunters, Darkwood Dub… a putem video linka građane su pozdravili Harvi Kajtel, Vanesa Redgrejv, grupa Prodigy, Sting, patrijarh Pavle, Matija Bećković…Video: Đorđe Balašević uživo na koncertu pred više od pola miliona građana, Trg republike/slobode Beograd 1997. Pesme: Neki novi klinci (protestna verzija) i Slovenska.\nZveřejnil(a) Djordje Balasevic dne 21. leden 2018\nĐorđe Balašević uživo na koncertu pred više od pola miliona građana, Trg republike/slobode Beograd 1997. Pesme: Neki novi klinci (protestna verzija) i Slovenska.\nOd novembra 1996. godine do februara 1997. širom Srbije su održani masovni građanski i studentski protesti protiv režima tadašnjeg predsednika Slobodana Miloševića. Kao povod su imali izbornu prevaru, odnosno odbijanje vlasti da prizna pobedu opozicionih partija, okupljenih u koaliciju Zajedno na lokalnim izborima 1996. godine. Građanski protesti trajali su 88, a studentski više od 117 dana.\nNa poziv Studentskog parlamenta na Trgu slobode, Knez Mihailovoj, Terazijama i okolnim ulicama koncertu je prisustvovalo preko 500000 građana Srbije, koji je do danas ostao najveći rok spektakl u istoriji Srbije.\nNa koncertu su učestvovali Đorđe Balašević, Partibrejkers, Familija, Riblja Čorba, Love Hunters, Darkwood Dub… a putem video linka građane su pozdravili Harvi Kajtel, Vanesa Redgrejv, grupa Prodigy, Sting, patrijarh Pavle, Matija Bećković…\nCopyright © Bistrooki


Vesti online / Vesti / Zanimljivosti / Obama pravi pivo u Beloj kući!\nObama pravi pivo u Beloj kući!\nBarak Obama je veliki obožavalac piva, čak u toj meri da je "naterao" svoje šefove kuhinje da u Beloj kući naprave malu destileriju i na taj način postao prvi predsednik SAD koji u tom zdanju sebi pravi pivo.\nUšao u istoriju Bele kuće: Barak Obama\nDanas proizvodi tri vrste, što mu je u političkoj karijeri više pomoglo nego odmoglo – u vreme kampanje ga je povezalo sa biračima i na neki način ih podsetilo da njegov rival Mit Romni, mormon, ne pije!\nDok i sam kroji istoriju sveta, Obama će ući u istoriju ovog čuvenog zdanja kao prvi predsednik koji je svoj mandat iskoristio i za to – da napravi mikro destileriju u Beloj kući. Doduše, i Džordž Vašington je pravio pivo u sklopu svog doma, ali on nikada nije živeo u Beloj kući.\nKo je šef, ko je glavni majstor koji je prvom tamnoputom predsedniku SAD sačinio recepturu u početku nije bilo poznato – to ime se krilo. Ali se znalo i na samoj etiketi je istaknuto da u ovu popularnu tečnost ubacuje med iz košnica iz bašte Bele kuće.\nA onda su, kao grom iz vedra neba, krajem oktobra 2012, dok je Barak imao kampanju za reizbor u Ajovi (gde je, naravno, poneo i par kutija svog piva), obelodanjeni recepti za dva od tri piva koja stižu iz najpoznatijeg vašingtonskog doma. I odmah su postali predmet fascinacije ljubitelja piva širom sveta.\nSaopšteni su i svi detalji o šefu kuhinje Semu Kasu, i podšefu Tafariju Kembelu, koji stoje iza recepata, kao i procesu proizvodnje. Kas je svojevremeno priznao da je počeo to da radi sa kućnim priborom sa pravljenje piva, a onda, posavetovan od strane zaposlenih u Beloj kući koji se i sami bave tim poslom, mnogo unapredio proces.\n„Da budem iskren, bili smo iznenađeni koliko je pivo dobro ispalo s obzirom na to da nijedan od nas nikada nije proizvodio pivo“, iskren je bio Kas na Tviteru.\nSVET Obama podržava "opasnu pametnicu" Hilari\nSVET Trudnica se zamalo srušila dok je Obama držao govor (VIDEO)


Zakon o stanovanju, zakon o kucnom redu Beograd, obaveze, propisi\nŠta Zakon kaže o Profesionalnom upravniku zgrade?\n2016. godine Republika Srbija uvodi Zakon o stanovanju i održavanju zgrade kako bi se uveo red ali i olakšao i unapredio život stanara u stambenim zajednicama. U prošlosti, osoba zadužena za rešavanje izazova jedne stambene zgrade bila je domar, a nakon toga predsednik Skupštine stanara, fizičko lice, najčešće stanar same zgrade, koje nije imalo sve potrebne veštine, kontakte i znanje (a neretko vremena i volje) za obavljanje zahtevnog i odgovornog posla koji danas u potpunosti preuzima Profesionalni upravnik zgrade.\nIzdvajamo samo neke od osnovnih odredbi Zakona o stanovanju i održavanju zgrade, a odnose se na:\nOstala pitanja od značaja za stambenu zajednicu\nPo novom Zakonu o stanovanju i održavanju zgrade, Profesionalni upravnik zgrade za stambenu zajednicu znači pravovremeno otklanjenje svih kvarova, održavanje higijene i funkcionalnosti zgrade, u skladu s dogovorom sa većinskim brojem stanara.\nPrema novom zakonu, Profesionalni upravnici su dužni da prođu specijalnu obuku kako bi stekli licencu potrebnu za posao upravljanja i održavanja. Profesionalni upravnici koji su uspešno završili obuku dobijaju licencu od Privredne komore Srbije, bez koje nije moguće baviti se ovim poslom profesionalno.\nZakon o stanovanju i održavanju daje izvesnu moć i odgovornost stanarima stambenih zajednica, jer imaju prava da kontrolišu rad Profesionalnog upravnika zgrade.Profesionalni upravnik zgrade je dužan da svoj posao obavlja transparentno, u skladu sa zakonskim propisima i da odgovara stambenoj zajednici.\nUpoznajte se sa Zakonom o stanovanju i održavanju zgrade, kao i o drugim zakonskim odredbama koji su precizirani i konkretizovani uredbama, odlukama i pravilnicima, a koji olakšavaju njihovu primenu u radu Profesionalnog upravnika zgrada:\nSaznajte više o zakonima o stanovanju\nSaznajte više o uredbama vezanim za održavanjes stambenih zgrada\nSaznajte više o odlukama o komunalnom redu i stanovanju u stambenim jedinicama\nSaznajte više o pravilnicima vezanim za život u stambenim zgradama


Brojniji protiv Metalca (VIDEO) – ZoomUe\nby Zoran Kanacki · Published 28 децембра, 2018 · Updated 28 децембра, 2018\nUŽICE -Košarkaški klub Sloboda želi da pobedom završi uspešnu 2018. godinu u kojoj su ostvarili povratak u Košarkašku ligu Srbije.\nPosle neverovatno zgusnutog rasporeda u koji se “uvalilo” bezbroj povreda, košarkaši Slobode su pred kraj godine imali jedanaest dana da se pripreme za poslednju utakmicu u 2018. Situacija sa rosterom je dosta bolja nego što je bila, jer su se ekipi sa maksimalnim učešćem u radu priključili Hristov i Otašević, dok će Trajković sačekati sa povratkom na teren. Sloboda je pojačala svoje redove Markom Brankovićem koji igra na poziciji tri, a radi se o polivalentnom igrači koji može da odogovori i na nekim drugim mestima.\nEkipa je spremna za Metalac koji se u ovom prvenstvu pokazao kao neugodan protivnik sa pojedincima vrednim pažnje. Njihovu nepredvidljivost je osetio favorizovani Dinamik i to treba da bude opomena svim protivnicima ekipe iz Valjeva. Evidentno je da Valjevci igraju sa dosta oscilacija, da se traže ali to ne sme da zavara. Za Metalac nastupaju i dvojica bivših igrača Slobode Aleksandar Vasić i Filip Pajović, a trener Lučić upravo apstrofira igru Vasića, za kojeg kaže da je pravi vođa i da od njega preti najveća opasnost.\nUkoliko odbrana bude na visokom nivou i zadrži brzu tranziciju gostiju problema ne bi trebalo da bude. Daleko od toga da će biti lako, naprotiv, ali uz pune tribine i dobro navijanje košarkaši Slobode mogu do svoje sedme pobede u ovoj sezoni.\nUtakmica protiv Metalca igra se u subotu u 19 sati u Hali sportova Veliki park\nVelika Meridianova kampanja podrške bolnicama\nNext story Met Dilan na Kustendorfu od 11. januara\nPrevious story Oživljavanje tradicije (VIDEO)


McLaren F1 LM prodat za 19,8 miliona dolara - Top Portal\nNaslovnica Life Automobili McLaren F1 LM prodat za 19,8 miliona dolara\nRadi se o najskuplje prodatom McLarenu F1 svih vremena, koji je prodat za 19,8 miliona dolara. Automobil je ostao “kratak” za nešto više od tri miliona, jer je prije aukcije procijenjeno da bi novi vlasnik mogao da izdvoji 23 miliona dolara.\nAutomobil je prodat na aukciji kuće “RM Sotheby's” te je privukao veliku pažnju dolaskom na podijum. Aukcija je trajala četiri minuta, a novi kupac je privatni kolekcionar koji živi u SAD-u i bez sumnje će uživati u jednom od svega dva McLarena F1 koje je upravo McLaren prepravio po LM specifikacijama.\nTo znači da je dobio downforce paket koji je promijenio prednji dio automobila i dodao ventilacione otvore iznad prednjih točkova, kao i spojler nazad. Njegov 6,1-litarski V12 motor je oslobođen blokade te umjesto 627 KS razvija 680 KS, prenosi “Klix.ba”.\nPrethodni članakGlumac iz “Ludih sedamdesetih” optužen za silovanje\nNaredni članakKako visoke temperature utječu na krvni pritisak


milanovic.co.rs - O nama\nMi smo jedna porodična manufaktura koja uz desetogodišnje iskustvo krstari uspešno na ovim prostorima.\nNaše zanatsko školovanje uspešno smo okončali u Beogradu, i kroz praksu kod najboljih beogradskih majstora pretočili znanje i stečeno iskustvo u našu pekaru, na radost svih naših klijenata.\nOsluškivanjem tržišta i zahteva naših mušterija postižemo usluge kojima se obostrano uvažavamo.\nPošteno odrađeni poslovi naša su prava preporuka.\nUslužili smo stotine klijenata na ovim prostorima, i samim tim preporukama povećali smo poslovnost. Šireći postepeno kapacitete, prilagođavamo se tržišnim zahtevima koji stoje pred nama.\nPosedujemo 3 prodajna objekta koji se nalaze u Petrovcu na Mlavi, jedan ispred starog visećeg mosta preko reke Mlave na putu ka gradskom parku, drugi na samom ulazu u Zeleni pijac sa desne strane gledano iz ulice Srpskih vladara a treći je u samom centru na raskrsnici i to je objekat Picerija. Pored 3 objekta u Petrovcu na Mlavi otvorili nove objekte - naše pekare u Svilajncu i u Žabarima.\nNadamo se da ćete svratiti do nas prvom prilikom i ugostiti se u ovom nadasve prijatnom ambijentu, uz kvalitetno posluženje naših radnica.


NBS: U toku kontrola menjačnica zbog nedozvoljene visine kursa - Ist Media\n01:03: AM ponedeljak 4 jula, 2022\nPosted on 4. marta 2022. at 7. marta 2022. by Ist Media\nZbog primene višeg prodajnog i nižeg kupovnog kursa od propisom dozvoljenog, Narodna banka Srbije započela je kontrolu menjačnica. Menjači koji evro građanima prodaju skuplje nego što je dozvoljeno i otkupljuju ga po nižoj ceni od dozvoljenog nivoa rizikuju da, uz prekršajnu prijavu, ostanu i bez dozvole za rad, izveštava N1.\nI deviznih sredstava i strane gotovine imamo dovoljno. Kontinuiramo snabdevamo bankarski sektor dovoljnim količinama. Građani ne treba da brinu“, poručila je NBS saopštavajući da je započeta kontrola.\nNarodna banka Srbije započela je kontrolu menjačnica u Srbiji na osnovu sopstvenih saznanja i pritužbi građana da kurs u menjačnicama nije u skladu sa rasponom predviđenim odlukama NBS prema kojima prodajni kurs za evro ne može biti viši od zvaničnog srednjeg kursa važećeg na taj dan za više od 1,25 odsto, a kupovni kurs ne može biti niži za više od 1,25 odsto, saopšteno je iz centralne banke.\nPosted by Ist Media - 22. oktobra 2021. 0\nfoto: Bor030 Kineska kompanija Serbia Ziđin majning (Zijin Mining) otvorila je danas rudnik bakra i zlata Čukaru Peki, a…\nU petak otvaranje rudnika Čukaru Peki. Očekuje se dolazak predsednika Srbije Aleksandra Vučića\nPosted by Ist Media - 20. oktobra 2021. 0\nfoto: istmedia Rudnik bakra i zlata „Čukaru Peki“ kod Bora, u vlasništvu kineske kompanije „Serbia Zijin Mining“ biće otvoren u…


Beta 10. maja 2020. 09:25\nPredsedniku sindikata „Sloga“ zaposlenih u Ministarstvu odbrane i Vojsci Srbije Dejanu Pavloviću jutros oko 1.45 zapaljena je kuća u Surčinu, gde živi kao vojni zakupac, saopštili su iz tog sindikata i zahtevali hitnu reakcije državnih organa i podršku javnosti da se što pre privedu počinilac i nalogodavac.\n„Da je požar podmetnut, ukazuju činjenice da je Pavloviću poslednjih dana od nadredjenih više puta sugerisano da smanji svoje sindikalne aktivnosti, da ne istupa saopštenjima, intervjuima u javnosti i pisanjem po društvenim mrežama“, navode u saopštenju i dodaju da je, nakon opširnog intervjua u listu „Svedok“, protiv Pavlovića pokrenuta disciplinska prijava.\nPodsetili su da jetokom vanrednog stanja zbog pandemije virusa korona Dejan Pavlović u ime sindikata podneo krivične prijave protiv komandanta poligona „Pasuljanske livade“ potpukovnika Nebojše Lojpura i komandanta 2. Centra za obuku u Valjevu pukovnika Zorana Smiljanića zbog nepreduzimanja mera za čuvanje života i zdravlja zaposlenih u Vojsci Srbije.\nUdruženi sindikati Srbije ‘Sloga’ u saopštenju izrazili su bojazan za situaciju u zemlji, gušenje demokratskih sloboda i odnos vlasti prema bilo kakvoj kritici.\n„Šta još da očekujemo nakon paljenja kuće novinara Milana Jovanovića u Grockoj, paljenje automobila poštenim policajcima, bakljade huligana po krovovima, ubacivanja zapaljivih krpa po ulazima u zgradama tokom izražavanje nezadovoljstva gradjana lupanjem u šerpi…?“, zaključuje se u saopštenju „Sloge“.


Dragi stari čitaoci,\nizvinjavam se što se ovaj blog više ne bazira isključivo na internet marketingu ali nakon pet godina njegovog postojanja i sve manje i manje tekstova došlo je vreme da se blog fundamentalno menja. U poslednjih par godina razvila sam afinitet ka fitnesu i zdravoj ishrani a profesionalno ka online prodaji i testiranju hipoteza. Na blogu će i dalje nastaviti da postoji kategorija o internet marketingu sa razlikom gde ću verovatno više pisati o ostalim obastima iz ličnog interesovanja.\nDragi novi čitaoci,\novaj blog je u 2017. godini doživeo restruktuiranje u pogledu oblasti o kojima se piše.\nKao preduzetnica kojoj je primarna delatnost online marketing, jako puno sati provodi za računarom što me je nateralo da više istražujem o zdravom načinu ishrane i fintessu u cilju boljeg zdravlja i veće produktivnosti.\nKo je Ivana Petrović\nPreduzetnica od svoje 26.godine, vlasnica internet marketing agencije Optimus Media, online prodavnice PrirodniLek.rs i mama Teodora i Alekse


Varheji: Proširenje EU je geostrateška investicija u mir i stabilnost\nBeta 19. oktobra 2021. 17:45\nEvropski komesar za proširenje Oliver Varheji izjavio je danas da je proširenje Evropske unije geostrateška investicija u mir i stabilnost.\n„Politika proširenja je geostrateška investicija u mir, stabilnost, bezbednost i ekonomski rast na našem evropskom kontinentu“, rekao je Varheji.\nPredstavljajući Paket proširenja za 2021. godinu, koji uključuje godišnje izveštaje Evropske komisije o napretku zemalja kandidata i potencijalnih kandidata za članstvo u EU, Varheji je kazao da je proces evrointegracija „zasnovan na zaslugama“, prenela je Evropska komisija.\n„To je proces zasnovan na zaslugama, koji pošteno procenjujemo na osnovu činjenica i za koji postoji jasna mapa puta za ubrzanje i produbljivanje reformi kod naših partnera. Ovo je u skladu sa našom revidiranom metodologijom proširenja, kojom se povećava kredibilitet procesa“, naveo je Varheji.\n„IPA III je i glavni izvor finansiranja za ekonomski i investicioni plan za Zapadni Balkan, vredan gotovo 30 milijardi evra, čiji je cilj da podstakne ekonomski razvoj regiona i njegovo približavanje EU, kao i dugoročni oporavak posle pandemije“, dodao je Varheji.


Evrokup: Virtus ubedljiv, Partizan sam na čelu grupe B - Sportska centrala\nEvrokup: Virtus ubedljiv, Partizan sam na čelu grupe B\n9 okt 2019. 23:11\nNije bilo iznenađenja u utakmicama 2. kola Evrokupa koje su odigrane u sredu.\nPartizan je ostao jedini predstavnik ABA lige koji je ostvario pobedu, pošto su Cedevita Olimpija i Budućnost ponovo poraženi. Ljubljančani su posustali u finišu susreta sa Uniksom, uprkos 13 poena Marka Simonovića i doživeli drugi poraz u Evrokupu, baš kao i Budućnost, koja je u Morači izgubila od Trenta.\nBeogradski crno-beli su jedini tim sa maksimalnim učinkom u grupi B. U sredu je Limož pred svojim navijačima u poslednjoj četvrtini deklarisao Ritas, dok je Lokomotiva u Krasnodaru bila sigurna protiv Vencije.\nPartizan ima dve pobede, Venecija dva poraza, a svi ostali timovi iz grupe B po jednu pobedu i jedan poraz.\nEkipe nekadašnjih saigrača iz naše reprezentacije Saše Obradovića i Saše Đorđevića, vodeće su u grupi A, bez poraza. Obradovićev Monako je imao malo problema na gostovanju u Grčkoj, ali je ostao miran u završnici i pobedio Promiteas, dok je Đorđevićev Virtus bio ubedljiv u Bolonji protiv Makabi Rišona.\nU drugom nastupu posle oporavka od povrede Miloš Teodosić je za 24 minuta postigao 11 poena, uz četiri asistencije i tri skoka, a još raspoloženiji za igru bio je Stefan Marković. On je postigao 15 poena, od kojih su tri trojke u trećoj četvrtini odbile napad izraelskog tima i prelomile utakmicu. Marković je imao i četiri asitencije i tri skoka.


Sutra odluka o poskupljenju struje\nObjavljeno 09 jun 2015\nElektroprivreda Srbije (EPS) još nije zatražila poskupljenje struje, niti je uputila zvaničan zahtev za poskupljenje Agenciji za eneregetiku Republike Srbije (AERS), rečeno je Tanjugu u tom regulatornom telu.\nKada EPS uputi takav zahtev Agenciji, koja daje poslednju reč o korekciji cene struje, procedura obrade podataka neće trajati dugo, jer razmena informacija oko toga između EPS-a i Agencija stalno traje, ističu u AERS-u.\nKada zahtev za poskupljenje struje stigne u Agenciju i ako bi ona maksimalno ubrzala proceduru obrade podataka, to bi moglo biti završeno za sedam do 10 dana, pa se poskupljenje struje ne može očekivati pre sredine jula, jer je potrebno da istekne 30 dana od objavljivanja te odluke u Službenom glasniku Republike Srbije.\nMinistar finansija Dušan Vujović izjavio je ranije danas da će cena struje biti precizirana već sutra.\nOčekuje se da će ta odluka biti doneta na sednici Vlade i da će ministar rudarstva i energetike Aleksandar Antić izaći u javnost sa konkretnim podacima, rekao je Vujović.\nPošto Agencija, kao nezavisno regulatorno telo, po zakonu o energetici daje saglasnost i poslednju reč o promeni cene struje, Vlada i EPS bi trebalo da usaglase koliki procenat poskupljenja će EPS zatražiti od Agencije, kao i da li će i koliko Vlada uvesti akcizu na struju, o čemu se u javnosti spekulisalo prethodnih meseci.\nPrvobitno je bilo reči da će struja poskupeti 15 odsto, a potom je iz Vlade poručeno da se u pregovorima sa MMF-om nastoji dogovoriti da taj iznos bude što niži, zbog celokupne ekonomsko-socijalne situacije u zemlji.\nPo dogovoru sa MMF-om struja je trebalo da poskupi od 1. aprila za 15 odsto, ali je na predlog Vlade odlučeno da se taj rok pomeri. Sada se očekuje da će taj iznos biti prepolovljen i da će poskupljenje iznositi sedam do osam odsto.\nStruja u Srbiji je poslednji put je poskupela u avgustu 2013. godine, za 10,9 odsto za domacinstva, a 12,8 odsto za privredu.\nProsečna cena struje u Srbiji po kilovat-času iznosi 6,15 dinara za domacinstva, a za industriju 5,85 dinara po kilovat-času.


Direktor ukrajinskog „Naftogasa“: „Severni tok 2“ težak udarac za Ukrajinu - Sputnjik Srbija\n20:38 15.09.2018 (osveženo 20:57 15.09.2018) Preuzmite kraći link\nDirektor „Naftogasa Ukrajine“ Andrej Kobeljev izjavio je u subotu da će realizacija projekta „Severni tok 2“ biti težak udarac za ekonomiju te zemlje.\n„Ako govorimo o sumi, to su tri milijarde dolara godišnje. Sada su to oni prihodi koje dobijamo za tranzit gasa preko Ukrajine. Kada bi ’Severni tok 2‘, na primer, krenuo sada, za dve godine projekat bi mogao da bude završen, a čim on bude završen, sve računice pokazuju da tranzita gasa kroz Ukrajinu neće biti“, rekao je Kobeljev, a preneo portal UNN.\n„Za nas će to biti ogroman gubitak“, dodao je on.\nPrema njegovim rečima, po završetku izgradnje gasovoda, deo tranzita plavog goriva ostvarivaće se preko „Turskog toka“, a ostale količine gasa proticaće kroz „Severni tok 2“.\nProjekat „Severni tok 2“ podrazumeva izgradnju dva kraka gasovoda kapaciteta 55 milijardi kubnih metara gasa, od obala Rusije, preko Baltičkog mora, do Nemačke.\nSeverni tok 2, gas, Naftogas, Rusija, Baltičko more, Ukrajina


U Beogradu otvoren internet kafe za penzionere - Penzin\nPočetna Magazin Godine U Beogradu otvoren internet kafe za penzionere\nU Beogradu otvoren internet kafe za penzionere\nMilan Krkobabić, zamenik gradonačelnika Beograda, predao je tri računara i otvorio Internet kafe u klubu za penzionere „Stari grad 1“:\n– Mnogi penzioneri imaju decu i unuke koji žive u inostranstvu putem računara mogu da stupe u kontakt sa njima. Sa Gradskom bibliotekom pomoći ćemo im da savladaju korišćenjeračunara – prenosi Tanjug.\nBeograd, poput gradova u Francuskoj, želi da primeni programe kao što je „Treće doba – prijatan grad“. Francuska ima 30 tri ‘prijatna grada’, a Beograd je pozvao Novi Sad i Niš da se pridruže akciji“.\nGradska uprava namerava da u narednom periodu proširi mrežu koja sada sada broji 21 klub za penzionere. Ove klubove koristi više od 12.000 ljudi.\nTags:Beogradklub penzioneraMilan Krkobabićpenzioneriračunari\nPovećan broj povreda starijih zbog padova


Bez promena u viznom režimu za Balkan – Nadlanu.com\nBez promena u viznom režimu za Balkan\nObjavljeno 8. juna 2011. / 18:34:40\nBRISEL, 8. juna 2011. (Beta) – Evropska komisija je u polugodišnjem izveštaju o sprovodjenju slobodnog viznog režima Evropske unije za zemlje Zapadnog Balkana ocenila da je "važno što većina putnika iz tih zemalja dolazi u dobroj veri", dok samo mali broj lica, i to u preko 80 slučajeva Romi i etnički Albanci, zloupotrebljava tu povlasticu i neosnovano traži azil.\nBRISEL, 8. juna 2011. (Beta) – Evropska komisija je u polugodišnjem izveštaju o sprovodjenju slobodnog viznog režima Evropske unije za zemlje Zapadnog Balkana ocenila da je „važno što većina putnika iz tih zemalja dolazi u dobroj veri“, dok samo mali broj lica, i to u preko 80 slučajeva Romi i etnički Albanci, zloupotrebljava tu povlasticu i neosnovano traži azil.\n„Lažni azilanti“ mahom dolaze u Nemačku, Švedsku, Belgiju i u poslednje vreme u Luksemburg. Najviše ih stiže s juga Srbije i Makedonije, ali njihov broj je u prvim mesecima ove godine uglavnom bio isti, iako i dalje visok, navodi se u izveštaju, u koji je imala uvida agencija Beta, a koji će Komisija sutra u Luksemburgu podneti ministrima unutrašnjih poslova i pravosudnja EU.\nEvropska komisija će ministrima EU podneti i predlog hitnog postupka za privremeno vraćanje viza onim državama Zapadnog Balkana iz kojih bi za poslednjih šest meseci broj „lažnih azilanata“ ili ilegalnih imigranata porastao za preko 50 odsto.\nU polugodišnjem izveštaju se naglašava da zemlje Zapadnog Balkana moraju osnažiti reforme „da bi se očuvala i učvrstila dostignuća u dijalogu (s EU) o viznoj liberalizaciji“, što je bitno za ceo proces stabilizacije i pridruživanja regiona Uniji.\nKarte u regionu\nTipsarević u osmini finala u Kvinsu


Nastavljena izgradnja kanalizacione mreže u Donjem Stopanju i Vinarcu - Dnevnik Juga\nHome / GRADOVI / Leskovac / Nastavljena izgradnja kanalizacione mreže u Donjem Stopanju i Vinarcu\nNastavljena izgradnja kanalizacione mreže u Donjem Stopanju i Vinarcu\nSrdjan Stamenkovic 13/04/2016\tLeskovac Leave a comment\nPre nedelju dana započeli su radovi na izgradnji dela fekalne kanalizacione mreže u Donjem stopanju, u dužini od 800 metara.\n– Rok za završetak radova, koje izvodi grupa izvođača “Investprodukt” iz Lebana i “Jugogradnja” iz Bojnika je 60 dana, a investicija je vredna 2,5 miliona dinara. Izgradnja kanalizacione mreže nastavljena je i u Vinarcu. Podsetiću da smo nedavno završili radove na izgradnji dela fekalne kanalizacione mreže u ovom naselju, u dužini od 1400 metara, u šta smo uložili oko 9,3 miliona dinara, rekao je gradonačelnik Goran Cvetanović, tokom današnje posete Donjem Stopanju i Vinarcu.\n– Trenutno radimo na izgradnji dodatnih 800 metara mreže, a investicija je vredna oko 2,7 miliona dinara. Izvođač radova je „MDS Inženjering“ iz Niša, a investitor takođe Direkcija za urbanizam i izgradnju našeg grada. Radovi i na jednoj i na drugoj lokaciji se izvode na osnovu Rešenja o građevinskoj dozvoli i na osnovu Glavnog projekta za izgradnju fekalne kanalizacije, jer kao što znate, nikada ne započinjemo radove bez neophodne dokumentacije, dodao je Cvetanović.\nU Vinarcu je već izgrađena primarna kanalizaciona mreža u dužini od 3.000 metara, a ovo je nastavak izgradnje sekundarne mreže. Do sada je odvođenje otpadnih voda rešavano izgradnjom velikog broja ponirućih septičkih jama. Završetkom ovog projekta, izuzetno važnog za oba sela, stvoriće se bezbedniji komunalni uslovi za meštane, u skladu sa sanitarnim propisima. Otpadne vode iz oba naselja će se slivati zajedno do planiranog lokalnog sistema za prečišćavanje otpadnih voda. Naša je želja da svi naši sugrađani imaju kvalitetnu vodu za piće, adekvatne kanalizacione mreže i bezbedno odvođenje otpadnih voda, rekao je gradonačelnik i dodao da je za izgradnju vodovoda i kanalizacije samo u ovoj godini opredeljeno blizu sto miliona dinara.\n– Trenutno se radi na izgradnji kanalizacione mreže u Donjem Sinkovcu u dužini od 900 metara. Istovremeno se u Gornjem Sinkovcu postavlja vodovodna mreža dužine 1300 metara, u Ustaničkoj i ulici 13. Brigade u Vučju, 1500 metara, kao i 2200 metara sekundarne vodovodne mreže u Vučju. U toku su pripremni radovi za izvođenje radova na rekonstrukciji vodovodne mreže u ul.Gorki, Cara Dušana i Ratka Pavlovića u Leskovcu kao i izgradnja vodovodne mreže u „Ohridskom naselju“ . Sve to pokazuje da ćemo i ubuduće raditi na rešavanju gorućih komunalnih problema svuda gde je to potrebno, kako bi svi stanovnici našeg grada imali pristojne i normalne uslove za život, rekao je gradonačelnik Cvetanović.\nPrevious Nastavljena izgradnja kanalizacione mreže u Donjem Stopanju i Vinarcu\nNext Kružna raskrsnica na lokaciji Zelene zone biće završena do kraja meseca